Wythnos Undebau Llafur 2018 | Public and Commercial Services Union\nBydd y PCS yn chwarae rhan flaenllaw unwaith eto ym mlwyddyn undebau llafur eleni, a fydd cael ei chynnal rhwng 13 ac 16 Tachwedd.\nMae’r digwyddiad, sydd bellach yn ei bedwaredd flwyddyn, yn gyfle i aelodau’r PCS i fwynhau digwyddiadau a gweithgareddau sy’n cael eu trefnu gan eu hundeb llafur sy’n gweithio yn ochr yr undeb llafur. Gwnewch bob ymdrech i ymuno yn yr hwyl a dewch â’ch cydweithwyr gyda chi hefyd.\nMae Llywodraeth Cymru yn cydnabod pwysigrwydd a gwerth ymaelodi ag undeb llafur a bydd rhai nad ydynt yn aelodau’n cael eu hannog i ddod draw ac i ddysgu am fuddiannau ymuno ag undeb. Bydd cynrychiolwyr yn bresennol i ateb cwestiynau, i rannu gwybodaeth, cynnig cyngor ac egluro rôl undebau llafur yn y gweithle.\nGan adeiladu ar lwyddiant yr wythnosau undebau llafur blaenorol bydd 2018 yn cynnwys amrywiaeth o stondinau a siaradwyr gwadd, a fydd yn cael eu cysylltu trwy gyfleusterau cynadleddau fideo ar draws ystâd Llywodraeth Cymru. Mae llawer o’r digwyddiadau wedi’u trefnu yn ystod amser cinio a bydd cydweithwyr i gyd yn cael eu hannog i fynychu fel rhan o’u diwrnod gwaith arferol. Mae’r digwyddiadau sydd wedi’u cadarnhau hyd yma’n cynnwys:\nMark Serwotka – seremoni bathodyn aur ysgrifennydd cyffredinol y PCS;\nSesiynau iechyd a llesiant – sy’n cynnwys gwirio pwysedd gwaed a help i roi’r gorau i ysmygu;\nLighthouse Finance – sesiynau ariannol 1:1;\nDysgu am fod yn gyfaill dementia;\nRaffl a stondin gacennau ;\nBydd Pudsey Bear yn ymuno â ni eto eleni.\nOs oes stondin neu ddigwyddiad yr hoffech eu gweld yn cael eu cynnwys yn eich ardal chi, cysylltwch â ni trwy eich cynrychiolydd PCS lleol neu trwy TUS.PostBox@gov.wales.\nBydd rhagor o wybodaeth am ddigwyddiadau, gweithgareddau a stondinau ar gael yn fuan, felly cadwch olwg ar dudalen ddiweddaru’r fewnrwyd ar gyfer wythnos undebau llafur 2018.\nDewch draw i gefnogi eich undeb –- os byddwch yn ei cholli, byddwch ar eich colled.


Safonau Gwybodaeth - Iechyd a Gofal Digidol Cymru\nYma byddwch yn gallu cael mynediad i ystod o wybodaeth am Safonau Gwybodaeth GIG Cymru a'u defnyddio wrth gasglu, adrodd a disgrifio gweithgarwch ysbytai GIG Cymru a sefydliadau gofal iechyd eraill.\nMae'r swyddogaeth Dylunio Gwybodaeth a Datblygu Safonau yn rhan o Gyfarwyddiaeth Gymorth Datblygu Gymwysiadau Iechyd a Gofal Digidol Cymru (IGDC). Mae'r adran yn cynnwys pum tîm unigol sy'n cwmpasu ystod o swyddogaethau cysylltiedig:\nY tîm Safonau Data, sy'n cefnogi sicrwydd a datblygiad holl safonau data GIG Cymru ac yn cynnal Geiriadur Data GIG Cymru.\nMae'r tîm Dosbarthiadau Clinigol yn datblygu polisi a safonau dosbarthu clinigol ac arweiniad ar gyfer gwasanaethau codio clinigol yn GIG Cymru. Mae'r tîm yn cynnal ac yn trefnu'r amserlen hyfforddi codio clinigol cenedlaethol ac yn darparu swyddogaeth ddesg gymorth codio clinigol genedlaethol ar ran GIG Cymru. Mae'r tîm hefyd yn cynnal Geiriadur Safonau Dosbarthiadau Clinigol GIG Cymru ac yn cyflwyno'r Rhaglen Archwilio Codio Clinigol Genedlaethol flynyddol.\nRhyngddynt, mae'r timau Safonau Data a Dosbarthiadau Clinigol yn darparu cyngor a sicrwydd i dimau cymwysiadau cenedlaethol i gefnogi cyflwyno data a gwybodaeth gyson, safonol ar gyfer systemau gweithredol, megis WCCIS, WLIMS, WEDS ac ati. Mae hyn yn cynnwys diffinio cynnwys CT SNOMED perthnasol ar gyfer y systemau hynny.\nMae'r tîm Ansawdd Data yn gyfrifol am weithredu safonau ansawdd data i gefnogi'r gwaith o fonitro perfformiad ansawdd data ar gyfer setiau data defnydd eilaidd ac mae’n mynd ati’n rhagweithiol i godi ymwybyddiaeth o bwysigrwydd ansawdd data, gyda'r bwriad o wella safon gyffredinol y data yn GIG Cymru.\nMae Gwasanaeth Cyfeirio a Therminoleg Cyfeirio Cymru, yn cynnal ac yn datblygu Gwasanaeth Data Cyfeirio Cymru a Gweinydd Terminoleg GIG Cymru, a ddefnyddir i sicrhau y defnyddir data cyfeirio a therminolegau cyson ar draws systemau ac adroddiadau TG GIG Cymru. Mae'r tîm yn cynnal y seilwaith sy'n darparu storfa ganolog ar gyfer systemau cod a setiau gwerth penodol cenedlaethol y DU a’r rhai sy’n benodol i Gymru.\nTîm Safonau Gwybodaeth


Sefydliadau Partner - Prifysgol Abertawe\nMae'r Holi ac Ateb hyn yn cael eu diweddaru'n rheolaidd i adlewyrchu'r canllawiau swyddogol diweddaraf\nBeth yw'r broses ar gyfer rhannu gwybodaeth â'r Brifysgol os oes gennym aelod o staff sydd wedi cael diagnosis o COVID-19?\nCyflwynwch yr wybodaeth hon i Swyddfa Rheoli Diogelwch Prifysgol Abertawe, sydd ar agor 24/7, drwy ffonio 01792 604271 neu drwy e-bostio security@abertawe.ac.uk\nSut bydd y Brifysgol yn cyfathrebu â sefydliad partner ar gampws os bydd aelod o staff, myfyriwr neu bartner ar gampws wedi cael diagnosis o COVID-19?\nOs bydd hyn yn digwydd, byddwn yn cysylltu â chi ar unwaith i roi'r manylion priodol.\nA fydd ein safle'n cau os bydd prif gampws neu gampysau'r Brifysgol yn cau?\nBydd y Brifysgol yn cysylltu ag unrhyw sefydliadau yr effeithir arnynt i roi gwybodaeth am gau adeiladau a'r effaith.\nSylwer bod y mwyafrif o'n hadeiladau bellach ar gau. Yr eithriadau yw'r rhai sy'n darparu gwasanaethau sy'n bwysig i'r busnes, neu lle gwneir gwaith i helpu'r frwydr yn erbyn coronafeirws, e.e. ymchwil. Ceir mwy o fanylion ar y dudalen Cwestiynau Cyffredinol o ran y Brifysgol.\nBydd y mwyafrif o'n hadeiladau, gan gynnwys labordai, ar gau'n llwyr, a bydd pob aelod o staff sy'n gallu gweithio gartref yn gwneud hynny.\nYr eithriadau yw'r bobl hynny sy'n darparu gwasanaethau sy'n bwysig i'r busnes, neu sy'n gwneud gwaith i helpu'r frwydr yn erbyn coronafeirws (e.e. ymchwil, cynhyrchu hylif diheintio dwylo).\nRhaid i bob enghraifft o deithio a mynediad gael ei hawdurdodi'n briodol gan Bennaeth Coleg neu Gyfarwyddwr Gwasanaethau Proffesiynol. Bydd hyn yn cynnig prawf os cewch eich herio am reidrwydd eich taith.\nOs bydd angen i chi, fel gweithiwr allweddol, deithio i'r Brifysgol a chael mynediad iddi, a wnewch chi lenwi'r ffurflen Awdurdodi Teithio a Mynediad Staff Prifysgol Abertawe a'i hanfon at un o'r canlynol, fel y bo'n briodol, i gael ei hawdurdodi:\nPennaeth eich Coleg\nEich Cyfarwyddwr Gwasanaethau Proffesiynol\nStuart Henson ar gyfer Contractwyr\nMark Owen ar gyfer Tenantiaid\nBydd cymeradwywyr yn dychwelyd y ffurflen atoch yn ogystal ag anfon copi at ein goruchwylwyr diogelwch drwy'r e-bost securitysupervisor@abertawe.ac.uk er mwyn sicrhau bod y cofnod o'r bobl sydd ar y safle yn gyfredol, rhag ofn y bydd yr heddlu'n cysylltu â hwy.\nCyhoeddwyd Hysbysiad y Brifysgol ar 27 Mawrth (fe'i cedwir ar fewnrwyd y staff).


Prifysgol Aberystwyth -\t: Ffurflen Gais Dogfennaeth i Gyn-fyfyrwyr\nFfurflen Gais Dogfennaeth i Gyn-fyfyrwyr\nMae’n bosib i gyn-fyfyrwyr Prifysgol Aberystwyth wneud cais am drawsysgrif neu lythyr yn cadarnhau eu hastudiaethau drwy lenwi'r ffurflen yma. Mae’n rhaid cwblhau pob maes sydd hefo seren. Byddwch yn derbyn ymateb o fewn dau ddiwrnod gwaith o’ch cais.\nTrawsysgrif: Dogfen sydd yn dangos y cwrs y buoch yn astudio yn ystod eich amser ym Mhrifysgol Aberystwyth, dosbarth eich gradd a marciau ar gyfer y modiwlau a astudiwyd. Os na gwblhawyd eich gradd bydd y marciau ar gyfer y modiwlau a gafodd ei asesu yn cael eu dangos.\nLlythyr Cadarnhau Astudiaethau: Bydd y ddogfen yma yn cadarnhau eich bod wedi bod yn fyfyriwr ym Mhrifysgol Aberystwyth ac yn dangos eich dyddiadau cofrestru, cwrs astudiwyd, gradd a wobrwywyd a dosbarth y radd (os yw’n berthansol). Os dynnoch chi allan o’ch cwrs bydd hyn yn cael ei nodi ar y llythyr.\nDatganiad Preifatrwydd: Rwy’n deall y bydd yr wybodaeth a roddais uchod yn cael ei dosbarthu i aelodau perthnasol o'r staff at pwrpas cwblhau fy nghais. Deallaf y bydd yr wybodaeth yn cael ei phrosesu a’i chadw yn ôl yr angen er mwyn i'r Brifysgol gyflawni tasgau er budd y cyhoedd (GDPR Erthygl 6(1)(e) ac o dan ei rhwymedigaethau contractiol (GDPR Erthygl 6(1)(b)). Rwy'n deall y bydd y wybodaeth hon yn cael ei chadw am ddim mwy na mis ar ôl cyflwyno'r cais hwn.\nEnw llawn pan ennillwyd y gradd\nRhif Myfyriwr (os yw’n hysbys)\nBlynyddoedd Astudio (e.e 2012-2015)\nBlwddyn Graddio (os yw’n berthnasol)\nMath o ddogfen DewiswchTrawsysgrifLlythyr Cadarnhau Astudiaethau


Lesddeiliaid | Cyngor Bwrdeistref Sirol Wrecsam\nGwybodaeth ar gyfer tenantiaid presennol y cyngor\nBeth mae bod yn lesddeiliad yn ei olygu?\nPan fyddwch yn prynu eich fflat o dan brydles hir, byddwch yn prynu'r hawl i fyw yn eich eiddo am nifer penodedig o flynyddoedd. Fel eich landlord, byddwn ni (y Cyngor) yn cadw'r buddiant rhydd-ddaliadol a bydd arnom ddyletswydd gyfreithiol i orfodi eich rhwymedigaethau o dan y brydles. Mae'n rhaid i ni hefyd gynnal a chadw a thrwsio’r adeilad y mae eich cartref chi ynddo ynghyd â'r holl ardaloedd, tiroedd a gwasanaethau sy’n cael eu rhannu.\nMae eich prydles yn dweud bod yn rhaid i chi gyfrannu tuag at gostau rheoli a chynnal a chadw eich bloc, eich ystâd a'r tiroedd - yr enw ar y costau hyn yw taliadau gwasanaeth.\nFel lesddeiliad rydych yn gyfrifol am ofalu am eich cartref drwy ei gadw mewn cyflwr da y tu mewn. Chi hefyd ddylai ofalu am unrhyw ddarn o ardd sydd wedi’i gynnwys o dan eich prydles. Bydd eich cynllun ffin yn dangos faint o ardd sydd wedi ei chynnwys yn eich prydles, oes oes gardd o gwbl.\nMae’n rhaid i chi hefyd gadw at reolau a thelerau rheoli eich prydles. Byddwch angen caniatâd cyn y gallwch wneud unrhyw addasiadau, ychwanegiadau neu welliannau i’ch eiddo, neu os ydych yn dymuno is-osod yr eiddo.\nAmodau eich les\nMae’r les yn nodi'n fanwl yr amodau sy'n berthnasol i chi, a'ch cyfrifoldebau chi fel lesddeiliad a’n cyfrifoldebau ni (y Cyngor) fel Rhydd-ddeiliad. Mae rhai o’r amodau pwysicaf wedi eu nodi isod...\nMae arnom ddyletswydd i...\ndrwsio, cynnal a chadw ac ailaddurno’r strwythur a’r tu allan i’r fflat, yn cynnwys y draeniau, y pibellau allanol a’r toeau\ntrwsio, cynnal a chadw ac ailaddurno ardaloedd cyffredin (os oes rhai) a chynnal a chadw ardaloedd cyffredin allanol a ffiniau\ncadw’r adeilad wedi’i yswirio rhag tân, mellt, ffrwydradau a risgiau eraill tebyg y mae'n ddoeth yswirio yn eu herbyn\nrheoli eich bloc neu eich ystâd mewn modd priodol a rhesymol\ngosod tâl gwasanaeth blynyddol am waith a wneir ar eich fflatiau\nymgynghori â chi cyn gwneud unrhyw waith mawr neu welliannau i’r adeilad\nmae gennym hefyd hawl i ddod i mewn i’ch eiddo i gynnal a chadw cyfleusterau cymunedol, ac i drwsio diffygion strwythurol, ar ôl rhoi rhybudd rhesymol i chi. Mewn argyfwng nid oes yn rhaid rhoi rhybudd.\nFel lesddeiliad mae arnoch ddyletswydd i....\ndalu’r rhent tir, taliadau gwasanaeth a chostau gwaith/gwelliannau mawr yn ôl y galw\npeidio â gwneud unrhyw newidiadau nac ychwanegiadau i’r strwythur, yn cynnwys draeniau, pibellau allanol a ffenestri heb ein caniatâd ysgrifenedig ni\nrhoi gwybod i ni am unrhyw drosglwyddiad prydles neu forgais\ncadw'r tu mewn i'r fflat, yn cynnwys y drysau a'r ffenestri, mewn cyflwr da\ncadw at y telerau a’r rheoliadau yn eich prydles\nanfon atom gopi o unrhyw Hysbysiad sy’n effeithio ar yr eiddo\nein hysbysu ni o unrhyw newidiadau i berchnogaeth y fflat, y morgais neu os yw’r eiddo i gael ei is-osod\npeidio â chyflawni unrhyw weithredoedd anghyfreithlon na gwneud unrhyw beth a allai fod yn niwsans neu achosi niwed i breswylwyr yr adeilad neu i unrhyw ran o’r adeilad.\npeidio â chwarae cerddoriaeth uchel y gellir ei glywed y tu allan i'ch fflat rhwng 11pm a 7am\nmae gennych hefyd hawl i gael gwybodaeth am daliadau gwasanaeth a chostau eraill cysylltiedig â’ch bloc o fflatiau a bod ymgynghori’n digwydd gyda chi ynghylch unrhyw waith mawr fydd yn effeithio arno.\nByw ar eich ystâd\nO dan delerau eich prydles mai rhai cyfyngiadau arnoch chi fel preswylydd yn eich fflat, sef\npeidio defnyddio’r fflat i unrhyw bwrpas heblaw fel annedd breifat lle bydd dim ond un teulu yn byw, nac i unrhyw bwrpas sy'n achosi niwsans i breswylwyr y fflatiau eraill yn yr adeilad neu i anheddau eraill yn y gymdogaeth, nac i unrhyw bwrpas anghyfreithlon neu anfoesol, na defnyddio'r garej (os oes un) i unrhyw bwrpas o gwbl heblaw fel garej breifat ar gyfer preswylwyr y fflat.\npeidio â gwneud, na chaniatáu i unrhyw beth gael ei wneud a allai annilysu unrhyw bolisi yswiriant ar gyfer unrhyw fflat neu garej yn yr adeilad neu a allai achosi cynnydd yn y premiymau yswiriant.\npeidio taflu unrhyw faw, sbwriel na charpion i’r sinciau, y baddonau, y toiledau, y sisternau na’r pibellau carthion yn y fflat nac yn rhannau cyffredin yr adeilad, a chael gwared ar faw, sbwriel a charpion yn y biniau cywir sydd wedi eu darparu yn neu yng nghyffiniau’r adeilad.\npeidio ag addurno’r tu allan i’r fflat\ndim offerynnau cerdd, teledu, radio, uchelseinydd nac offerynnau gwneud sŵn o unrhyw fath i gael eu chwarae na’u defnyddio rhwng 11pm a 7am. Ni ddylai unrhyw ganu ddigwydd yn y fflat a allai achosi niwsans i breswylwyr y fflatiau eraill yn yr adeilad neu sydd i'w glywed y tu allan i'r fflat rhwng 11pm a 7am.\nni chaniateir gosod unrhyw luniau, arwyddion na hysbyslenni o unrhyw fath y gellir eu gweld o’r tu allan yn unrhyw ffenestri nac ar y garej (os oes un).\nni ddylid hongian dillad nac unrhyw beth arall y tu allan i’r fflat Ni chaniateir gosod bocsys na photiau blodau nac unrhyw eitemau o'r fath y tu allan i'r fflat oni bai eu bod wedi eu darparu gennym ni ac ni ddylid ysgwyd matiau nac eitemau eraill y tu allan i ffenestri'r fflat nac yn rhan gyffredin yr adeilad.\nni chaniateir cadw yn y fflat unrhyw aderyn, ci nac unrhyw anifail arall a allai achosi niwsans i breswylwyr unrhyw un o'r fflatiau eraill yn yr adeilad.\nGosod eich fflat\nNid oes gennym unrhyw wrthwynebiad i chi osod eich fflat a gweithredu fel landlord, ond mae’n rhaid i chi roi gwybod i’n Huned Lesddeiliaid yn yr Adran Tai a’r Economi o’ch bwriad i wneud hynny. Gallwch ffonio’r Adran Tai a’r Economi ar 01978 298993 i wneud hyn.\nEich cyfrifoldeb chi yw...\ndweud wrthym am unrhyw newidiadau i’ch cyfeiriad cyswllt a chyfeiriad unrhyw Asiantau Rheoli.\ngofalu fod eich tenantiaid yn cadw at y telerau yn y brydles, gan mai chi fydd yn gyfrifol am eu gweithredoedd nhw\nrhoi copi i ni o’ch cytundeb gosod ffurfiol a ddylai fod ar ffurf 'cytundeb tenantiaeth fyrddaliadol sicr’.\nEr mai chi fydd yn gyfrifol yn y pen draw am yr holl dreuliau, rhent tir, tâl gwasanaeth ac ad-daliad y premiwm yswiriant, bydd y pethau hyn fel arfer wedi eu cynnwys yn elfen rhentu eich cytundeb gosod. Mae’n bwysig ein bod yn gwybod at bwy ac i le y dylem anfon yr anfonebau hyn. Eich tenant fydd yn gyfrifol am dalu Treth y Cyngor a’u biliau gwasanaeth eu hunain.\nGallai gosod eich fflat effeithio ar y premiwm yswiriant adeiladau ac ar y risgiau sy’n cael eu hyswirio.\nYn ôl y gyfraith chi sy’n gyfrifol am sicrhau y cedwir tanau nwy a boeleri mewn cyflwr da a bod eu diogelwch yn cael ei wirio o leiaf bob 12 mis. Mae’n rhaid i chi gadw cofnod o’r gwiriadau hyn, a rhaid iddynt gael eu cynnal gan gontractwr CORGI cofrestredig.\nRydym yn argymell yn gryf eich bod yn gofyn am gyngor cyfreithiol annibynnol os ydych eisiau gosod eich fflat, cyn i chi gwblhau unrhyw gytundeb a dylech hefyd wirio telerau’r morgais ar yr eiddo.\nGwerthu eich fflat\nDoes dim rhaid i chi gael ein caniatâd ni i werthu eich fflat, fodd bynnag mae'n rhaid i chi ddweud wrthym os bydd perchnogaeth eich fflat yn newid - heb y wybodaeth hon bydd yr holl anfonebau perthnasol i’r eiddo'n cael eu hanfon atoch chi hyd yn oed ar ôl i chi werthu'r fflat.\nOs gwnaethoch gais am Hawl i Brynu ar neu ar ôl 18 Ionawr 2005 ac yna'n gwerthu’ch cartref o fewn pum mlynedd o'i brynu, bydd rhaid i chi dalu cyfran o'r pris gwerthu fel disgownt. Bydd rhaid i chi dalu’r canlynol yn ôl os ydych eisiau gwerthu eich fflat o fewn...\nY flwyddyn gyntaf ar ôl ei brynu - canran o'r pris gwerthu newydd sy'n adlewyrchu'r un gyfran â'r disgownt Hawl i Brynu ar werth gwreiddiol y farchnad.\nDwy flynedd ar ôl ei brynu – 4/5 o’r disgownt yn ystod blwyddyn gyntaf y pryniant\nTair blynedd ar ôl ei brynu – 3/5 o’r disgownt yn ystod blwyddyn gyntaf y pryniant\nPedair blynedd ar ôl ei brynu – 2/5 o’r disgownt yn ystod blwyddyn gyntaf y pryniant\nPum mlynedd ar ôl ei brynu – 1/5 o’r disgownt yn ystod blwyddyn gyntaf y pryniant\nOs ydych yn gwerthu o fewn pum mlynedd o brynu’r fflat bydd swm y disgownt i’w ad-dalu yn ganran o werth ailwerthu’r eiddo, gan ddiystyru'r cynnydd yn y swm y gellir ei briodoli i unrhyw welliannau a wnaethoch chi i'ch cartref ar ôl i chi ei brynu.\nAr ôl pum mlynedd, gallwch werthu heb ad-dalu unrhyw ddisgownt.\nHawl i gael y cynnig cyntaf\nOs gwnaethoch gais i brynu eich fflat o dan y cynllun Hawl i Brynu a bod y cais wedi ei dderbyn ar neu ar ôl 18 Ionawr 2005 a’ch bod wedyn eisiau gwerthu neu gael gwared ar eich eiddo o fewn 10 mlynedd, bydd angen i chi gynnig ei werthu i ni yn y lle cynaf, neu yn ail i landlord cymdeithasol cofrestredig arall yn eich ardal am bris y farchnad.\nMae’n rhaid i’r ddau barti gytuno ar bris y farchnad neu os nad ydynt yn gallu cytuno, bydd y Prisiwr Dosbarth y pennu’r pris.\nOs nad yw eich cynnig wedi ei dderbyn ymhen wyth wythnos, byddwn yn cyhoeddi Hysbysiad i roi gwybod i chi eich bod yn rhydd i werthu'r eiddo ar y farchnad agored.\nAddasiadau a gwelliannau\nCyfrifoldebau trwsio a chynnal lesddeiliad\nRhannwch eich safbwyntiau


Llafar Bro: July 2014\nPosted by Wilias at 10:32 AM No comments:\nMae ysgrifennydd Llafar Bro wedi bod yn brysur eto, ac ar Nos Lun, 21ain Gorffennaf, am 6.30 o’r gloch, bydd Vivian Parry Williams, a Gwasg Carreg Gwalch yn lansio’i gyfrol ddiweddaraf ‘Elis o’r Nant –Cynrychiolydd y Werin’, yn neuadd Sefydliad y Merched, Blaenau.\nBydd y siaradwyr gwadd Gwyn Thomas, Bruce Griffiths, a Rheinallt Llwyd yn darllen pytiau o’r gyfrol ar y noson, dan lywyddiaeth Geraint Vaughan Jones. Mae croeso i bawb ddod draw, a bydd y gyfrol ar werth yn y neuadd am £7.50.\nPosted by Wilias at 4:32 PM No comments:\nLabels: Elis o'r Nant, gwasg, llyfr, Vivian Parry Williams\nPosted by Wilias at 7:56 PM No comments:\nYn anffodus, diflanodd tair hysbyseb o rifyn Gorffennaf, wrth fynd trwy'r wasg. Dyma nhw:\nCYMDEITHAS GYN-DDISGYBLION A CHYFEILLION YSGOL Y MOELWYN\nPRYD: Bore Mawrth, 5ed Awst 2014\nBLE: Pabell y Cymdeithasau 1 ar Faes yr Eisteddfod yn Llanelli\nPAM: Cyfarfod anffurfiol pryd y datgelir enillwyr Gwobr 2014\nAMSER: 11 – 12 o.g.\nSIARADWYR: Dewi Lake, Sian Arwel Davies\nCOST: Isafswm £2 y pen\nDYMA’R TRO CYNTAF INNI GYFARFOD YN Y STEDDFOD PAN MAE YN Y DE!!\nCroeso i bawb sydd â chysylltiad â’r ysgol beth bynnag eich oedran!\nLabels: cyfeillion ysgol y moelwyn, eisteddfod, Gwyl Gwrw, hysbysebion, Llafar Bro, Oniegin, Opra Cymru, Pengwern\nRhan o dudalen flaen rhifyn Gorffennaf, gan Nesta Evans, Llan:\nStori anhygoel jwg fedyddio!\nBu dathlu yn Eglwys Sant Mihangel. Ddeng mlynedd yn ôl, bydd llawer ohonoch y cofio y torri i mewn a dwyn creiriau gwerthfawr a hanesyddol o’r eglwys ac ni welwyd mohonynt wedyn. Ychydig amser yn ôl derbyniodd David Taylor e-bost gan ddyn o New Jersey, America, o’r enw Anthony Bozzuto.\nEi neges oedd ei fod wedi prynu jwg pres (‘ewer’ yn Saesneg) mewn ‘goodwill store’ am wyth dolar. Sylwodd fod arysgrif ar waelod y jwg oedd yn dweud enw Eglwys Sant Mihangel, gyda’r dyddiad 1913, wedi ei gyflwyno gan Mrs Malek. Defnyddiwyd hon yn ystod bedydd i godi dŵr o’r fedyddfaen.\nAnfonwyd yr wybodaeth i Joan Yates, warden yr eglwys, a bu hithau’n cysylltu â Mr. Bozzuto oedd am i’r jwg gael ei ddychwelyd i’r eglwys.\nCyrhaeddodd yn ddiogel, wedi ei bostio yn ei ôl i’w gynefin a dyna pam y bu dathlu ar fore Sul, Mehefin 22ain. Stori anhygoel ynte, a tybed a oes gobaith y daw cadair Edmwnd Prys i’r golwg rhyw ddiwrnod?\nPosted by Wilias at 3:12 PM No comments:\nLabels: Eglwys Sant Mihangel, ewer, jwg, Llan


Agenda Y Pwyllgor Deisebau ar Dydd Llun, 1 Tachwedd 2021, 14.00\nY Pwyllgor Deisebau (On site) - Dydd Llun, 1 Tachwedd 2021 14.00\nCofnodion y gellir eu hargraffu PDF 396 KB Gweld Cofnodion fel HTML\nTranscript: Transcript for 01/11/2021 - Y Pwyllgor Deisebau\nCroesawodd y Cadeirydd yr Aelodau i’r cyfarfod. Cafwyd ymddiheuriadau gan Buffy Williams AS.\nP-06-1187 Dylid cynnig brechiad Covid-19 i blant sy'n agored i niwed yn glinigol\nBriff Ymchwil , eitem 2.1 PDF 93 KB\nGohebiaeth gan y Gweinidog Iechyd a Gwasanaethau Cymdeithasol, 24 Medi 2021 , eitem 2.1 PDF 262 KB\nGohebiaeth gan y deisebydd, 23 Hydref 2021 [Saesneg yn unig] , eitem 2.1 PDF 303 KB Gweld fel HTML (2.1/3) 5 KB\nNododd y Pwyllgor fod pob bwrdd iechyd bellach yn gwahodd plant 12-17 oed i gael eu brechu, a bod y camau y mae’r ddeiseb yn galw amdanynt bellach yn cael eu cymryd. Cytunodd y Pwyllgor i longyfarch y deisebydd a chau'r ddeiseb.\nP-06-1193 Gofynnwch i Lywodraeth y DU am ganiatâd i gynnal refferendwm ar ddychwelyd pwerau datganoledig\nBriff Ymchwil , eitem 2.2 PDF 61 KB\nGohebiaeth gan y Prif Weinidog, 7 Hydref 2021 , eitem 2.2 PDF 244 KB\nGohebiaeth gan y deisebydd, 20 Hydref 2021 [Saesneg yn unig] , eitem 2.2 PDF 187 KB Gweld fel HTML (2.2/3) 6 KB\nCytunodd yr Aelodau, o ystyried ymateb y Prif Weinidog a rôl y Comisiwn Annibynnol ar Ddyfodol Cyfansoddiadol Cymru i edrych ar bob opsiwn drwy ymgysylltu â phobl Cymru, nad oedd fawr ddim pellach y gallai'r Pwyllgor ei wneud ar hyn o bryd. Gan hynny, cytunodd i ddiolch i’r deisebydd a chau’r ddeiseb.\nP-06-1194 Deddfu i roi’r hawl i rydd-ddeiliaid mewn eiddo sydd newydd eu hadeiladu yr hawl i reoli eu hystadau eu hunain\nBriff Ymchwil , eitem 2.3 PDF 107 KB\nGohebiaeth gan y Gweinidog Newid Hinsawdd, 5 Hydref 2021 , eitem 2.3 PDF 269 KB\nGohebiaeth gan y deisebydd, 7 Hydref 2021 [Saesneg yn unig] , eitem 2.3 PDF 166 KB Gweld fel HTML (2.3/3) 2 KB\nNododd y Pwyllgor fod y deisebydd yn fodlon ar ymateb y Gweinidog. Gan hynny, cytunodd i ddiolch i’r deisebydd am amlygu’r mater a chau’r ddeiseb.\nGohebiaeth gan Weinidog y Gymraeg ac Addysg, 1 Hydref 2021 [Saesneg yn unig] , eitem 2.4 PDF 255 KB\nGohebiaeth gan y deisebydd, 17 Hydref 2021 [Saesneg yn unig] , eitem 2.4 PDF 6 MB\nRoedd y deisebydd wedi cysylltu ag ef yn flaenorol ar y mater hwn.\nNododd yr Aelodau ymateb y Gweinidog, gan gytuno ei bod yn anodd gweld llawer o le i symud ymlaen gydag ymchwiliad annibynnol. Fodd bynnag, cytunodd yr Aelodau i drefnu cyfarfod gyda'r deisebydd, i drafod a oes elfennau eraill o'r ymgyrch y gellid eu dwyn ymlaen.\nP-06-1197 Gwasanaeth sgrinio’r galon am ddim i bob plentyn rhwng 11 a 35 oed sy'n cynrychioli ei ysgol neu sir mewn chwaraeon\nBriff Ymchwil , eitem 2.5 PDF 97 KB\nGohebiaeth gan y Gweinidog Iechyd a Gwasanaethau Cymdeithasol, 28 Medi 2021 , eitem 2.5 PDF 230 KB\nGohebiaeth gan y deisebydd, 15 Hydref 2021 [Saesneg yn unig] , eitem 2.5 PDF 889 KB Gweld fel HTML (2.5/3) 17 KB\nNododd y Pwyllgor fod dull Llywodraeth Cymru o ymdrin â'r mater hwn yn seiliedig ar gyngor gan y Pwyllgor Sgrinio Cenedlaethol, sydd o’r farn nad yw sgrinio o'r fath yn briodol ar hyn o bryd. Fodd bynnag, cytunodd y Pwyllgor i ysgrifennu yn ôl at Lywodraeth Cymru i rannu barn y deisebydd a gofyn iddi ystyried cynnal astudiaeth hydredol benodol i Gymru am y rhesymau a amlinellwyd gan y deisebydd.\nP-06-1200 Dylid gwneud rhwymo ceffylau yn anghyfreithlon ac yn weithred o greulondeb yng Nghymru, ni waeth a oes gan y ceffylau gysgod neu beidio\nBriff Ymchwil , eitem 2.6 PDF 102 KB\nGohebiaeth gan y Gweinidog Materion Gwledig a Gogledd Cymru, a’r Trefnydd, 27 Medi 2021 , eitem 2.6 PDF 473 KB\nGohebiaeth gan y deisebydd, 18 Hydref 2021 [Saesneg yn unig] , eitem 2.6 PDF 182 KB Gweld fel HTML (2.6/3) 10 KB\nNododd y Pwyllgor fod ymateb y Gweinidog yn nodi bod ceffylau yn cael eu diogelu o dan ddeddfwriaeth yng Nghymru ac y dylai pryderon gael eu codi gyda’r awdurdod lleol. Fodd bynnag, er bod ceffylau yn cael eu diogelu o dan ddeddfwriaeth yng Nghymru, nododd y Pwyllgor fod y deisebydd yn mynegi pryder difrifol ynghylch y diffyg gorfodi.\nFelly, cytunodd y Pwyllgor i ofyn am wybodaeth bellach gan sefydliadau lles anifeiliaid ynghylch yr arfer hwn yng Nghymru ac am unrhyw bryderon o ran gorfodi'r gyfraith.\nP-06-1201 Gwahardd saethu rhywogaethau adar sydd mewn perygl difrifol a rhoi’r diogelwch sydd ei angen mor daer arnynt!\nBriff Ymchwil , eitem 2.7 PDF 117 KB\nGohebiaeth gan y Gweinidog Newid Hinsawdd, 8 Hydref 2021 , eitem 2.7 PDF 237 KB\nGohebiaeth gan y deisebydd, 18 Hydref 2021 [Saesneg yn unig] , eitem 2.7 PDF 343 KB Gweld fel HTML (2.7/3) 6 KB\nNododd y Pwyllgor fod y Gweinidog wedi gofyn am ragor o dystiolaeth cyn cymryd unrhyw gamau pellach, megis ystyried dileu rhywogaethau o’r rhestr goch i’w hamddiffyn rhag cael eu saethu. Cytunodd y Pwyllgor, felly, i ysgrifennu at yr RSPB a sefydliadau perthnasol eraill i geisio eu barn ar y mater.\nP-06-1202 Dylid gwahardd lladd cywion diwrnod oed yng Nghymru\nGwybodaeth gefndir i eitem 2.29\nBriff Ymchwil , eitem 2.29 PDF 84 KB\nGohebiaeth gan y Gweinidog Materion Gwledig a Gogledd Cymru, a’r Trefnydd, 28 Medi 2021 , eitem 2.29 PDF 299 KB\nGohebiaeth gan y deisebydd, 18 Hydref 2021 [Saesneg yn unig] , eitem 2.29 PDF 101 KB\nRoedd y deisebydd wedi cysylltu ag ef yn flaenorol.\nCytunodd y Pwyllgor i ysgrifennu i ofyn am farn arbenigol ac eglurhad pellach ar y mater hwn, cyn penderfynu sut i fwrw ymlaen â’r ddeiseb hon.\nP-06-1205 Buddsoddwch mewn amddiffynfeydd llifogydd ar y Tywi yng Nghaerfyrddin gan gynnwys ardal y Cei\nBriff Ymchwil , eitem 2.9 PDF 98 KB\nGohebiaeth gan y Gweinidog Newid Hinsawdd, 8 Hydref 2021 , eitem 2.9 PDF 240 KB\nCytunodd y Pwyllgor i ysgrifennu at Gyfoeth Naturiol Cymru i gael gwybod a oes cynllun llifogydd yn cael ei ddwyn ymlaen mewn perthynas â'r Tywi.\nP-06-1209 Dylid creu rhestr o bob gofalwr di-dâl yng Nghymru\nGohebiaeth gan y Dirprwy Weinidog Gwasanaethau Cymdeithasol, 8 Hydref 2021 [Saesneg yn unig] , eitem 2.10 PDF 223 KB\nBriff Ymchwil , eitem 2.10 PDF 67 KB\nGohebiaeth gan y deisebydd, 18 Hydref 2021 [Saesneg yn unig] , eitem 2.10 PDF 170 KB Gweld fel HTML (2.10/3) 3 KB\nNododd y Pwyllgor, er bod Llywodraeth Cymru yn gweithio i wella ymwybyddiaeth a chefnogaeth, nad yw'r mater o nodi gofalwyr wedi'i ddatrys eto. Felly derbyniodd y Pwyllgor gynnig y Dirprwy Weinidog i adrodd yn ôl yn dilyn trafodaeth bellach gan Grŵp Cynghori’r Gweinidog.\nRoedd yr Aelodau'n am gofnodi eu diolch i'r holl ofalwyr di-dâl am eu gwaith.\nGohebiaeth gan Gydlynydd y Ddeiseb, 22 Hydref 2021 , eitem 3.1 PDF 537 KB Gweld fel HTML (3.1/2) 17 KB\nGohebiaeth gan Gydlynydd y Ddeiseb, 22 Hydref 2021 (Atodiad) , eitem 3.1 PDF 1 MB\nEr y cafwyd rhywfaint o wybodaeth ychwanegol ers mis Rhagfyr 2020, nododd y Pwyllgor nad yw'n ymddangos yn ddigon sylweddol i newid meddwl Llywodraeth Cymru, felly cytunodd o’i anfodd i gau'r ddeiseb.\nTudalen flaen , eitem 3.3 PDF 214 KB Gweld fel HTML (3.3/1) 11 KB\nGohebiaeth gan sefydliad Cyfoeth Naturiol Cymru, 5 Hydref 2021 , eitem 3.3 PDF 517 KB Gweld fel HTML (3.3/2) 11 KB\nGohebiaeth gan sefydliad Cyfoeth Naturiol Cymru, 5 Hydref 2021 (Atodiad) , eitem 3.3 PDF 214 KB\nNododd y Pwyllgor ei fod wedi trafod y ddeiseb ar sawl achlysur a bod y ddeiseb hefyd wedi cael ei thrafod yn y Cyfarfod Llawn. Daethpwyd i’r casgliad na ellir dweud yn glir beth arall y gellid ei wneud ar y mater hwn. Gan hynny, cytunodd i ddiolch i’r deisebwyr a chau’r ddeiseb.\nGohebiaeth gan y Gweinidog Newid Hinsawdd, 6 Hydref 2021 , eitem 3.4 PDF 240 KB\nCytunodd y Pwyllgor nad oedd yn glir pa gamau pellach y gellid eu cymryd ar y mater hwn, gan nodi bod rhai camau gan y Llywodraeth i fynd i'r afael â'r broblem sylfaenol. Gan hynny, cytunodd i ddiolch i’r deisebydd a chau’r ddeiseb.\nTudalen flaen , eitem 3.5 PDF 218 KB Gweld fel HTML (3.5/1) 11 KB\nDatganiad ysgrifenedig gan y Gweinidog Newid Hinsawdd, 29 Medi 2021 , eitem 3.5 PDF 296 KB Gweld fel HTML (3.5/2) 12 KB\nGohebiaeth gan Ddirprwy Weinidog y Celfyddydau a Chwaraeon, a’r Prif Chwip, 6 Hydref 2021 , eitem 3.6 PDF 281 KB\nNododd y Pwyllgor ymateb y Gweinidogion a'r cynnydd a wnaed hyd yn hyn, a’r ffaith y bydd camau pellach yn y dyfodol. Cytunodd y Pwyllgor hefyd i ddiolch i'r deisebydd am y gwaith y mae wedi'i wneud i godi ymwybyddiaeth o'r materion, a chau'r ddeiseb.\nGohebiaeth gan Ddirprwy Weinidog y Celfyddydau a Chwaraeon, a’r Prif Chwip, 6 Hydref 2021 , eitem 3.7 PDF 281 KB\nCytunodd y Pwyllgor i nodi ymateb y Gweinidog a’r cyllid ar gyfer rolau i hyrwyddo a dathlu hanes pobl Dduon. Cytunodd y Pwyllgor hefyd i ysgrifennu at y Gyfnewidfa Dreftadaeth a Diwylliannol yn gofyn am y wybodaeth ddiweddaraf am drafodaethau ynghylch cartref parhaol ar gyfer casgliad Tiger Bay, ac unrhyw faterion cysylltiedig.\nTudalen flaen , eitem 3.8 PDF 214 KB Gweld fel HTML (3.8/1) 9 KB\nGohebiaeth gan y deisebydd, 13 Hydref 2021 (ar gael yng Nghymraeg yn unig) , eitem 3.8 PDF 495 KB Gweld fel HTML (3.8/2) 10 KB\nCyfyngedig 68 Gweld y rhesymau pam mae'r ddogfen 3.8/3 wedi ei chyfyngu\nNododd y Pwyllgor fod yr adeilad wedi cael ei werthu, a mynegodd y gobaith y gall y perchnogion newydd weithio gydag ymgyrchwyr i ddatblygu'r safle er budd y gymuned. Nododd y Cadeirydd angerdd y deisebwyr a oedd wedi ysgrifennu i gefnogi'r ddeiseb. Gan hynny, cytunodd i ddiolch i’r deisebwyr a chau’r ddeiseb.\nTudalen flaen , eitem 3.9 PDF 215 KB Gweld fel HTML (3.9/1) 10 KB\nGohebiaeth gan Weinidog y Gymraeg ac Addysg, 7 Hydref 2021 , eitem 3.9 PDF 302 KB\nTrafodaeth bellach ar y trothwy llofnodion\nAr ôl ystyried yr holl ddata, ac argymhelliad y pwyllgor blaenorol, cytunodd yr Aelodau fod cyfiawnhad dros newid yn y trothwy llofnodion i ddeiseb gael ei thrafod gan y Pwyllgor, ac y dylid newid y trothwy i 250 o lofnodion. Cytunodd yr Aelodau hefyd i newid y trothwy erbyn dechrau'r flwyddyn newydd ym mis Ionawr 2022. Bydd y Cadeirydd yn ysgrifennu at y Pwyllgor Busnes yn argymell y newid perthnasol i Reol Sefydlog 23.4(i)\nCynllunio Llwyth Gwaith y Pwyllgor yn y Dyfodol\nTrafododd y Pwyllgor y flaenraglen waith a chytunodd i wahodd tystion i roi tystiolaeth mewn perthynas â deiseb P-06-1224 Dylunio cynllun peilot Incwm Sylfaenol Cyffredinol ‘Ymadawyr Gofal a Mwy’ sy'n cynnwys amrywiaeth o bobl. Bydd sesiynau tystiolaeth yn cael eu cynnal ar 15 a 29 Tachwedd.


Llywio Dyfodol ein Gwlad – Plaid Ifanc\nLlywio Dyfodol ein Gwlad\nPublished 2nd Mai 2017 in Uncategorised\nGan Sioned Treharne, Cyd-Gadeirydd Plaid Ifanc\nYmhen ychydig ddiwrnodau, bydd trigolion Cymru yn dychwelyd i’r gorsafoedd pleidleisio unwaith yn rhagor – y tro hwn i ethol cynghorwyr ein hawdurdodau lleol. Daw’r etholiad hwn ar gyfnod o ansefydlogrwydd ym myd gwleidyddiaeth, ac yn hynny o beth, dyma gyfle euraid i atgyfnerthu neges Plaid Cymru ymhlith etholwyr a denu cefnogwyr newydd. Wrth i bobl ledled Cymru golli ffydd yn y Blaid Lafur, mae’n hanfodol ein bod wrthi’n rheolaidd yn curo drysau ac yn argyhoeddi ein cymdogion nad crwydro i’r dde yw’r unig ddewis.\nDros y misoedd diwethaf, mae aelodau Plaid Ifanc wedi bod wrth galon yr ymdrech genedlaethol i rannu’r neges honno. O Fôn i Fynwy, mae ymgyrchwyr ifanc, brwd wedi camu ymlaen ac wedi ysgwyddo’r cyfrifoldeb o fod yn ymgeiswyr dros y Blaid yn yr etholiadau lleol. Nid yw rhedeg ymgyrch yn rhwydd o bell ffordd, ond mae aelodau Plaid Ifanc wedi ymdaflu i’r gwaith ac wedi ymateb i’r her gydag egni ac ymagwedd bositif. Mae’r aelodau rheini nad ydynt yn sefyll fel ymgeiswyr eu hunain wedi bod wrthi’n ddiwyd yn cefnogi ymgyrchoedd yn eu hardaloedd lleol. Drwy hyn, mae ein haelodau yn cael profiad o ganfasio a hefyd yn cael cyfle i ymgysylltu â’r gymuned mewn ffordd newydd. Mae etholwyr wrth eu boddau yn gweld pobl ifanc yn cymryd rhan weithredol mewn gwleidyddiaeth, ac mae Plaid Ifanc fel mudiad yn arddangos nad yw difaterwch yn nodweddiadol o bobl ifanc ein cenedl.\nGwyddom erbyn hyn, fodd bynnag, na fydd y gwaith ar ben wedi i ganlyniadau’r etholiadau lleol gael eu cyhoeddi. Mae brwydr arall ar y gorwel – y tro hwn, cadw’r mur (Cymru) rhag y bwystfil (cynnydd ym mhoblogrwydd y Torïaid) yw’r nod. Unwaith eto, mae aelodau Plaid Ifanc yn barod i fod ar flaen y gad yn ystod ymgyrch yr etholiad cyffredinol, ac mae sawl un o’n haelodau eisoes wedi’u dewis i fod yn ddarpar ymgeiswyr ar ran y Blaid. Mewn etholiad mor arwyddocaol â’r un sydd o’n blaenau (sydd, i bob bwrpas, yn ail bleidlais ar Brexit), mae sicrhau bod llais pobl ifanc yn cael ei glywed yn hollbwysig. Rhaid gwneud y gwaith caib a rhaw ar lawr gwlad i lywio dyfodol ein gwlad, a rhaid bod pobl ifanc yn rhan o’r ymdrechion rheini.\nCynhaliwyd Cynhadledd Flynyddol Plaid Ifanc ar 8 Ebrill. Yn ystod y gynhadledd, etholwyd aelodau Pwyllgor Gwaith Cenedlaethol 2017-18 fel a ganlyn:\nCyd-gadeiryddion: Emyr Gruffydd a Sioned Treharne\nTrysorydd: Morgan Bowler-Brown\nYsgrifennydd: Lois Roberts\nSwyddog ymgyrchoedd: Fflur Arwel\nSwyddog cyfathrebu: Rhydian Elis Fitter\nSwyddog aelodaeth: Jamie Evans\n← ‘Angen dechrau’r sgwrs ymysg y genhedlaeth ifanc am annibynniaeth’\nMae’n swyddogol. ‘Plaid Ifanc’ ydyn ni nawr! →


Rhannu’r Baich: Pam Nad Yw Eisiau Mynd i’r Ysgol? | PwyntTeulu Cymru\nAddysg Cyngor Teulu a Magu Plant Rhannu'r Baich | gan golygyddpwyntteulu | Feb 20th 2018\nMae mam yn poeni am ei mab sydd yn gwneud dim ond aros yn ei ystafell a ddim am fynd i’r ysgol. Oes achos i boeni? Mae gennym ychydig o gyngor yn Rhannu’r Baich yr wythnos hon.\nDwi’n poeni am fy mab 11 oed. Mae wedi mynd yn ddistaw iawn ac yn aros yn ei ystafell drwy’r adeg. Mae’n dweud nad yw eisiau mynd i’r ysgol ond nid yw’n egluro pam i mi. Dwi wedi gofyn a oes unrhyw beth yn ei boeni ond nid yw’n dweud dim. Dwi ddim yn gwybod beth i’w wneud, help plîs.\nDiolch am gysylltu gyda ni yma yn PwyntTeulu. Mae’r sefyllfa yn un anodd iawn i unrhyw riant. Gall fod sawl rheswm am ymddygiad eich mab, felly ceisiwch beidio dychmygu’r gwaethaf yn syth.\nMae siarad yn dda\nMan cychwyn dda ydy siarad. Gan nad yw’n barod i fod yn agored gyda chi a dweud os oes unrhyw beth o’i le, efallai byddai’n syniad i chi ail ystyried y dull o ymdrin â hyn. Mae’n 11 oed a gall yr oedran yma fod yn un anodd iawn i fachgen ifanc. Mae llencyndod (puberty) ar y gorwel a gyda hynny daw llawer o sefyllfaoedd sy’n achosi embaras, pethau na fyddai’n teimlo’n gyfforddus siarad â’i fam amdanynt. Mae hyn yn gyffredin iawn ymysg pobl ifanc yn eu harddegau, neu’r rhai sydd ar fin cyrraedd eu harddegau. Darllenwch erthygl Relate ‘How do I get my teenager to talk to me?’ sydd yn ceisio egluro pam nad ydynt yn siarad â chi, ac awgrymu sut i gychwyn sgwrs gyda nhw.\nDewis y dull cywir\nSut gychwynnoch chi’r sgwrs gyda’ch mab? Fel tarw yn rhuthro i mewn ac yn gofyn yn blwmp ac yn blaen? Ceisiwch wneud iddo deimlo’n fwy cyfforddus. Gwnewch rywbeth mae’n ei fwynhau lle gallai ymlacio ac yna gofynnwch gwestiynau mewn ffordd lai uniongyrchol. Ceisiwch ofyn, “Os bydda’n rhaid i ti ddewis y peth gwaethaf am flwyddyn 7 beth fydda hynny?” neu, “Os gallet ti newid yr ysgol mewn un ffordd beth fydda ti’n ei wneud?”\nGallech chi hefyd ymuno yn y pethau mae’ch mab yn ei fwynhau am ychydig, fel chwarae gêm cyfrifiadur gydag ef, neu ei wylio’n chwarae a siarad am y gêm 0 leiaf. Os yw’n teimlo’n fwy cyfforddus yna efallai bydd yn dweud mwy wrthych chi am y pethau sydd yn digwydd.\nEr ei bod yn dda i siarad, a defnyddio rhai o’r awgrymiadau uchod i annog hyn, mae’n bwysig hefyd i chi fod yn onest â’ch mab. Mae angen iddo ddeall beth gall ddigwydd os nad yw’n mynd i’r ysgol. Dylech chi egluro pam ei bod yn well cael trefn ar ei broblemau nawr cyn iddynt dyfu’n fwy.\nMae bod yn gefnogol yn bwysig, ond mae hefyd yn bwysig ei fod yn deall yr oblygiadau o beidio mynychu’r ysgol. Dylai wybod bod yr awdurdod lleol yn gallu rhoi dirwy – edrychwch ar y wefan hon ar gov.uk am weithred gyfreithiol i orfodi presenoldeb yn yr ysgol. Cyflwynwyd hysbysiadau cosb benodedig yng Nghymru yn 2014. Am fanylion pellach ymwelwch ag adran addysg gwefan eich Awdurdod Lleol.\nMae’n bwysig i chi dawelu ei feddwl wrth ddangos eich bod yno i’w gefnogi. Gallech chi ei helpu i ddatrys unrhyw broblemau yn yr ysgol. Mae angen iddo ddeall eich bod chi yno iddo ac na fyddech yn barnu. Eglurwch eich bod yn deall bod gan bobl o’i oedran broblemau a bod angen cefnogaeth arnyn nhw. Mae yna awgrymiadau pellach ar wefan GIG am siarad â pherson ifanc yn ei arddegau, pethau fel peidio tybio na chyhuddo, peidio ymateb i ddig a’u helpu i deimlo’n ddiogel.\nOes rhywun arall wedi sylweddoli?\nCeisiwch siarad gydag oedolyn o’r ysgol rydych chi’n ymddiried ynddynt, fel athro cofrestru neu weithiwr bugeiliol. Gofynnwch a ydynt wedi sylweddoli ar unrhyw beth anghyffredin yn digwydd yn yr ysgol. Efallai eich bod yn dychmygu’r sefyllfaoedd gwaethaf bosib, fel bwlio, ond efallai ei fod yn cael trafferth gyda phwnc, neu ddim yn hoff o athro penodol. Ar hyn o bryd nid ydych chi’n ymwybodol, a byddai’n syniad da casglu gwybodaeth bellach.\nRhywbeth arall gallech chi ei wneud yw edrych ar grŵp cyfoedion eich mab. Oes ganddo ffrindiau yn yr ysgol, neu y tu allan i’r ysgol? Byddwch yn ofalus sut rydych chi’n ymdrin â hyn, ceisiwch fod yn synhwyrol fel nad ydych yn achosi unrhyw broblemau neu embaras ymysg ei ffrindiau. Efallai gallech chi siarad â’u rhieni? Mae posib y gallan nhw gynnig mewnwelediad, efallai bod eu plant nhw’n ymddwyn yn yr un ffordd, neu efallai bod eu plant wedi dweud beth sy’n digwydd i’ch mab.\nEfallai nad chi yw’r person cywir\nEfallai nad yw’ch mab yn teimlo’n barod, neu’n gallu siarad â chi am beth sy’n digwydd, ond efallai y gallai siarad â rhywun arall. Tawelwch eich meddwl wrth basio manylion sefydliadau gall siarad â nhw yn gyfrinachol. Mae yna wasanaethau cefnogol yn yr ysgol gallech chi holi amdanynt fel cefnogaeth fugeiliol, neu gallech chi rannu manylion llinell gymorth Meic. Gallai siarad, tecstio neu sgwrsio ar-lein am ei broblemau yn gyfrinachol gyda chynghorydd. Efallai unwaith iddo sgwrsio gyda rhywun arall bydd yn teimlo’n barod i egluro beth sydd yn digwydd i chi, ond pa un ai ydyw neu beidio, byddech chi’n teimlo’n hapusach am ei fod yn siarad gyda rhywun ac yn cael cyngor.\nDymunwn bob lwc i chi gyda’ch mab. Cymerwch ofal.\nRhannu’r Baich: Merch Eisiau Gadael Yr Ysgol


Atgofion am Ysbyty Trelái | National Lottery Good Causes\nAtgofion am Ysbyty Trelái\nDaeth Atgofion am Ysbyty Trelái â hanes cudd sefydliad dadleuol yn fyw drwy arddangosfa o storïau digidol, ymchwil a drama ryngweithiol.\nHome » Heritage » Atgofion am Ysbyty Trelái\nDaeth Atgofion am Ysbyty Trelái â hanes cudd sefydliad dadleuol yn fyw drwy arddangosfa o storïau digidol, ymchwil, gweithdai, theatr cysgodion a drama ryngweithiol yn Amgueddfa Stori Caerdydd.\nNod yr arddangosfa oedd adrodd sori'r dynion, y menywod a'r plant oedd yn byw ac yn gweithio yn yr ysbyty. Fe gafodd sylw mawr yn y wasg pan ganfu ymchwiliad ym 1967 ddiffygion difrifol yn y ffordd yr oedd cleifion ag anableddau dysgu'n cael eu trin, gan newid y ffordd yr oedd sefydliadau tebyg yn cael eu rhedeg.\nCafodd Atgofion am Ysbyty Trelái ei gydlynu gan aelodau Pobl yn Gyntaf Caerdydd, sy'n cefnogi pobl ag anableddau dysgu. Bu dros 60 o bobl yn cymryd rhan yn ymchwilio i'r storïau, yn cynllunio'r arddangosfa, creu'r storïau digidol, ysgrifennu'r cyhoeddusrwydd a chydlynu'r digwyddiad lansio. Creodd rhai aelodau ddrama ryngweithiol hyd yn oed i gyfieithu storïau o'r arddangosfa yn dangos bywyd yn yr ysbyty o ddydd i ddydd.\nCefnogodd y Loteri Genedlaethol y prosiect i gasglu a golygu deunydd, a mân gelfi, a hefyd i gynnal cyfres o weithdai i greu delweddau theatr cysgodion wedi'u hysbrydoli gan yr arddangosfa.


Defnyddio ein ffurflenni electronig | Cronfa Gymunedol y Loteri Genedlaethol\nDefnyddio ein ffurflenni electronig\nCrossgates Lunch Club\nI lenwi a chadw ein ffurflenni electronig mae angen gosod rhaglen o'r enw Adobe Reader eich cyfrifiadur.\nDefnyddiwn Adobe Reader gan ei fod yn gweithio ar bob cyfrifiadur cartref modern ac y gallwch ei osod a'i ddefnyddio am ddim.\n1. Gofalwch eich bod yn defnyddio'r fersiwn diweddaraf o Adobe Reader\nOs oes gennych Adobe Reader eisoes, mae angen i chi sicrhau mai'r fersiwn diweddaraf ydyw. Fel arall mae'n bosib na fydd y ffurflen yn gweithio'n iawn.\nI wirio hynny, agorwch Adobe Reader a chliciwch ar 'Help' ar y bar offer (neu ar beiriant Mac, cliciwch ar 'About Adobe Reader' ar y label Adobe Reader ar y bar offer).\nYna ewch i www.get.adobe.com/uk/reader i weld os yw'n cyfateb i rif y fersiwn diweddaraf.\n2. Os nad ydych wedi gosod Adobe Reader neu os oes angen i chi ei ddiweddaru ar eich cyfrifiadur\nEwch i www.get.adobe.com/uk/reader a chliciwch ‘Download Adobe Reader’. Dilynwch y cyfarwyddiadau ar y sgrîn.Efallai y gofynnir i chi pa fath o gyfrifiadur sydd gennych gan fod yna fersiynau gwahanol ar gyfer PC a Mac.\n3. Lawrlwytho'r ffurflen a'i chadw\nMae rhai cyfrifiaduron wedi'u gosod yn ddiofyn i ddefnyddio meddalwedd gwahanol i agor ffurflenni electronig. Gall y rhaglenni hyn atal y ffurflen rhag gweithio'n iawn, felly gofalwch ddefnyddio Adobe Reader bob tro i agor y ffurflen.\nLawrlwythwch y ffurflen yn gyntaf (heb ei hagor yn eich porwr) a'i chadw'n uniongyrchol ar eich cyfrifiadur eich hun: Cliciwch y ddolen i'r ffurflen gyda'r botwm de (neu gwasgwch Control ac yna cliciwch ar beiriant Mac). Dewiswch yr opsiwn ‘Save Target as’ yn Internet Explorer, ‘Save file’ yn Firefox neu ‘Save link as’ yn Safari.\n4. Llenwi'r ffurflen\nAr PC agorwch Adobe Reader gyda'r llwybr byr ar eich sgrîn, neu efallai y bydd angen i chi glicio 'Start', yna 'All programmes', yna 'Adobe Reader’. Ar Mac agorwch Adobe Reader o'ch ffolder rhaglenni.\nCliciwch y ddewislen ‘File’, dewiswch ‘Open’ ac yna dewch o hyd i'r ffurflen rydych newydd ei lawrlwytho o'n gwefan.\nOs byddwch yn clicio agor wedyn, dylai'r ffurflen agor yn gywir\nNawr gallwch ddechrau ateb y cwestiynau.\nBob tro y byddwch yn agor y ffurflen eto, cofiwch agor Adobe Reader yn gyntaf ac yna agor y ffurflen Trwy wneud hynny gallwch fod yn sicr eich bod yn defnyddio'r meddalwedd iawn.\n5. Teipiwch yn uniongyrchol ar y ffurflen.\nOs byddwch yn teipio eich atebion mewn dogfen wahanol ac yn ceisio ei chopïo i'n ffurflen ni, mae'n bosib y byddwch yn gweld nodau anarferol a bod bwledi'n newid. Hefyd mae gan rai o'n cwestiynau gyfyngiadau ar eiriau neu nodau a gall bylchau neu doriadau llinell effeithio ar ffitio holl eiriau eich ateb i mewn. Felly awgrymwn eich bod yn teipio eich atebion yn syth ar y ffurflen. Os penderfynwch deipio eich atebion mewn dogfen arall a'u copïo drosodd, awgrymwn ddefnyddio testun plaen. Yna gallwch wneud unrhyw newidiadau ar ôl copïo eich ateb i'n ffurflen. Wrth i chi orffen gwaith ar y ffurflen, cliciwch 'File' yna 'Save' cyn cau'r ffurflen ac Adobe Reader.\n6. Cofiwch mai yn y cynnwys y mae ein diddordeb ni, nid y cyflwyniad.\nByddwn yn asesu eich cais ar sail yr hyn rydych yn ei ddweud wrthym am eich prosiect yn y ffurflen, nid ar sail cyflwyniad eich atebion. Felly gofalwch ddefnyddio iaith glir sy'n hawdd i ni ei deall. Os byddwch yn gweld nad oedd modd i chi osod allan eich atebion mor dda ag yr hoffech, peidiwch â phoeni gan na fydd yn effeithio ar eich cyfle. Os byddwch yn dilyn yr awgrymiadau hyn, dylai ein ffurflenni gweithio'n iawn. Ond os byddwch yn cael problemau, cysylltwch â ni a byddwn yn gwneud ein gorau glas i helpu. Ffoniwch 0300 123 0735 neu anfonwch e-bost i ymholiadau.cymru@cronfagymunedolylg.org.uk


Hygyrchedd yn Blackboard Learn | Blackboard Help\nCyflwyno Aseiniadau gyda JAWS\nLlywio Cwestiynau Paru Ultra\nMae Blackboard yn gwbl ymroddedig i sicrhau bod yr holl gynnyrch a gwasanaethau a ddarparwn yn ymarferol ac yn hygyrch i bob defnyddiwr, beth bynnag y bo'i oed, ei allu neu ei sefyllfa. I gyd-fynd â'n traddodiad cryf o arweinyddiaeth ym maes hygyrchedd, mae ein cynnyrch wedi'u dylunio a'u datblygu yn unol â'r Canllawiau Hygyrchedd Cynnwys y We (WCAG) 2.1 Lefel AA yn ogystal â safonau Adran 508 yn yr Unol Daleithiau. Cynhelir archwiliadau rheolaidd o'n meddalwedd gan drydydd parti i sicrhau y bodlonir disgwyliadau ansawdd a'u cynnal.\nMae'r holl ddogfennau ar gael yn Saesneg yn unig.\nCydymffurfiaeth hygyrchedd: Blackboard Learn gyda phrofiad Ultra\nYn y profiad Gwreiddiol, defnyddir penawdau H2 i ddangos prif adrannau tudalen. Cuddir y penawdau hyn ac maent yn caniatáu i ddefnyddwyr darllenydd sgrin neidio'n uniongyrchol i brif adran pob tudalen. Er enghraifft, mae gan dudalen cwrs ddau bennawd H2: un ar gyfer dewislen y cwrs ac un ar gyfer y prif gynnwys a leolir yn syth uwchben y bar gweithredu ar y dudalen cynnwys.\nMae'r broses o lywio â bysellfwrdd o fewn y golygydd cynnwys yr un fath yn y Wedd Cwrs Wreiddiol ac yng Ngwedd Cwrs Ultra. I ddefnyddio'ch bysellfwrdd i neidio i far offer y golygydd, pwyswch ALT + F10. Ar Mac, pwyswch Fn + ALT + F10. Defnyddiwch fysellau'r saethau i ddewis opsiwn, megis rhestrau â bwledi.\nGwedd Cwrs Wreiddiol: Ynglŷn â llywio â bysellfwrdd ar gyfer y Canllaw Gosod Cwrs yn Gyflym\nMae'r offeryn hwn ar gael yng Ngwedd Cwrs Wreiddiol Blackboard Learn yn unig.\nGwedd Cwrs Wreiddiol: Aildrefnu bysellfwrdd hygyrchedd\nProfiad Ultra: Llwybrau byr cyffredinol ar y bysellfwrdd\nMae llwybrau byr cyffredinol wedi cael eu pennu ar y bysellfwrdd ar gyfer gweithrediadau cyffredin o fewn Blackboard Learn gyda'r profiad Ultra.\nTab: Llywio dolenni, meysydd ac opsiynau ar y dudalen.\nShift + Tab: Llywio i ddolenni, meysydd ac opsiynau blaenorol.\nEnter: Dewis dolen, swyddogaeth, galluogi opsiwn ac ehangu adran wedi'i chwympo.\nBylchwr: Dewis neu newid opsiynau.\nSaethau i fyny ac i lawr: Agor cwymplenni sy'n defnyddio swyddogaeth Defnyddio neu Iawn i alluogi opsiwn. Gallwch lywio'r dewisiadau gyda'r saethau i fyny ac i lawr.\nAgor cwymplenni sydd HEB swyddogaeth Defnyddio neu Iawn: Tabiwch i'r gwymplen a phwyso Enter i'w agor. Defnyddiwch Alt/Option a'r saethau i fyny ac i lawr i ddewis opsiwn.\nGwedd Cwrs Ultra: Tudalen Gynnwys\nAr dudalen Cynnwys Cwrs, gallwch ddefnyddio'ch bysellfwrdd i symud eitem i leoliad newydd, i symud eitem i mewn i ffolder ehangedig, ac i symud ffolder i mewn i ffolder ehangedig arall. Gallwch gael dwy lefel o ffolderi yn unig.\nMae'r offeryn hwn ar gael yn Blackboard Learn gyda'r profiad Gwreiddiol ac yn y Wedd Cwrs Wreiddiol.\nI agor y Dolenni Cyflym ar fysellfwrdd, pwyswch SHIFT + ALT + L i agor y Dolenni Cyflym. I agor y Ddewislen Llywio Gyffredinol, pwyswch CTRL + ALT + M. Mae llwybrau byr eraill ar gyfer y bysellfwrdd hefyd yn ymddangos o fewn y Dolenni Cyflym.\nGall dyfeisiau a'r ap Alexa fod o fudd i fyfyrwyr sydd ag anghenion hygyrchedd sy’n ymwneud â'r golwg, symudedd, namau gwybyddol, a lleferydd.


Diogelwch Bwyd: Gwerthu Cacennau a Digwyddiadau tebyg\nDefnyddir gwerthiant cacennau yn aml fel ffordd hwyliog o godi arian at achos da e.e. elusen. Fodd bynnag, gellir achosi dryswch ynghylch gofynion diogelwch bwyd a'r gwahanol safonau sy'n berthnasol, er enghraifft, rhwng 'busnes bwyd' gwirioneddol a gwerthiant cacennau elusennol a gynhelir unwaith yn unig.\nGobeithio y bydd y canllawiau canlynol yn helpu i ateb rhai o'r cwestiynau hynny. Fodd bynnag, os oes gennych bryderon o hyd, mae pob croeso i chi gysylltu ag Iechyd a Diogelwch.\n'Busnes Bwyd' v Arwerthiant Cacennau Elusen\nRhaid i fusnes bwyd, fel mannau arlwyo'r Brifysgol sy'n darparu bwyd yn rheolaidd ac yn drefnus, gofrestru gyda'r awdurdod lleol fel 'busnes bwyd'. Rhaid iddo sicrhau bod eu staff yn cael hyfforddiant priodol (e.e. Tystysgrifau Hylendid Bwyd) a rhaid iddo weithredu system gadarn rheoli diogelwch bwyd Dadansoddiad Peryglon a Phwynt Rheoli Critigol (HACCP).\nNid oes angen cofrestru ar gyfer digwyddiadau fel arwerthiant cacennau, sy'n ddigwyddiad a gynhelir unwaith yn unig, lle mae bwyd risg isel yn cael ei weini, ac yn gyffredinol, nid oes angen Tystysgrif Hylendid Bwyd arnoch (er bod cyrsiau Diogelwch Bwyd sylfaenol ar-lein ar gael). Wrth gwrs bydd angen i chi sicrhau eich bod chi'n trin bwyd yn ddiogel.\nBeth ddylwn i ei wneud os ydw i'n cynllunio Arwerthiant Cacennau?\nDylech gael cymeradwyaeth ymlaen llaw bob amser e.e. gan Bennaeth yr Ysgol, neu'r sawl sy'n gyfrifol am y lle.\nGwiriwch fod yr ardal yn yr hon yr ydych chi'n bwriadu trefnu'r digwyddiad ar gael (h.y. a oes angen i chi ei bwcio'n ffurfiol)\nTrefnwch y digwyddiad i ffwrdd o fannau arlwyo sydd wedi'u sefydlu'n barod\nSicrhewch fod pawb sy'n gysylltiedig yn ymwybodol o'r diogelwch bwyd sylfaenol a'r gofynion sefydlu isod\nBwyd Risg Isel - IE\nDylech weini bwyd risg isel y gellir ei storio a'i weini'n ddiogel ar dymheredd yr ystafell YN UNIG. Peidiwch byth â gweini bwyd y mae angen ei gynhesu neu y mae angen ei gadw'n oer/ wedi'i rewi.\nAr ôl eu paratoi, storiwch a chludwch gacennau ac ati mewn cynwysyddion glân y gellir eu selio (i ffwrdd o gynhyrchion amrwd eraill). Mae cyngor diogelwch bwyd pobi cacennau cyffredinol ar gael yma\nBwyd Risg Uchel - NA\nPEIDIWCH â gweini bwydydd risg uchel. Gall y rhain ddifetha o ganlyniad i amodau storio anaddas, neu ddulliau coginio amhriodol, gan roi lle i facteria niweidiol ffynnu, ac arwain o bosibl at wenwyn bwyd ac ati. Ymhlith yr enghreifftiau mae: cig a physgod wedi'u coginio, grefi, stoc, saws a chawl, pysgod cregyn, cynhyrchion llaeth fel llefrith, hufen a llefrith soia, reis wedi'i goginio.\nRhaid i chi roi gwybodaeth am y 14 Prif Alergenau bwyd (e.e. cnau mwnci, cnau, llefrith) sy'n bresennol yn y bwyd fel cynhwysion. Sicrhewch fod deunydd pacio'r bwyd ar gael, rhestrwch ac arddangoswch wybodaeth alergenau yn glir ym mhob eitem.\nSicrhewch fod y rhai sy'n cymryd rhan yn gwneud y canlynol\nDilyn y rheolau bwyd risg isel ac alergenau uchod.\nBYTH yn paratoi neu weini bwyd os ydych chi wedi bod ag anhwylder stumog, neu wedi bod ag un yn ystod y 48 awr flaenorol.\nGolchwch eich dwylo'n rheolaidd mewn dŵr cynnes a sebon neu defnyddiwch weipiau/geliau llaw gwrthfacteriol sy'n ddiogel i'w defnyddio â bwyd.\nGolchwch eich dwylo BOB AMSER ar ôl mynd i'r toiled, tisian, pesychu, trin sbwriel, glanhau unrhyw beth sydd wedi colli ac ati.\nDylech besychu a thisian i hances a'i rhoi yn y bin.\nClymwch wallt hir yn ôl. Sicrhewch na all llewys, breichledau ac ati lusgo i mewn i fwyd.\nGorchuddiwch friwiau ac ati ar ddwylo gyda phlastr glas sy'n dal dŵr.\nCeisiwch orchuddio bwyd ac estyn pethau ar gyfer gwesteion, yn hytrach na gadael iddyn nhw drin bwyd eu hunain.\nDefnyddiwch gefel neu rywbeth, os yn bosibl, i afael yn y bwyd. Peidiwch â gafael yn y bwyd â dwylo noeth.\nRhowch fwyd mewn napcynau, bagiau papur neu ar blât papur/ plât y gellir ei ail-ddefnyddio.\nDylech gael gwared ar yr holl fwyd dros ben (oni bai ei fod wedi'i selio o hyd) ar y diwedd.\nGosod pethau'n barod, yn cynnwys gweini diodydd\nGofynnwch am help wrth symud byrddau gan sicrhau bod y bwrdd:\nWedi'i sefydlu ar wyneb gwastad a ddim ar lwybrau cerdded, neu wrth ddrysau neu Allanfeydd Tân.\nYn ddigon cryf ar gyfer pwysau'r eitemau arno e.e. wrn wedi'i lenwi, tegell, cwpanau.\nMor agos at gyflenwad pŵer (os ydych chi'n defnyddio offer trydanol) â phosib.\nGweithiwch allan ble byddwch chi'n cael dŵr 'yfed', a sut y bydd yn cael ei gludo.\nSicrhewch fod gennych dyweli papur i glirio unrhyw hylif sy'n colli, a rhywbeth ar gyfer sbwriel.\nEdrychwch ar offer i sicrhau ei fod:\nyn lân ac mewn cyflwr da.\nyn addas, h.y. cwpanau tafladwy y gellir eu hailgylchu, sydd wedi'u cynllunio i ddal diodydd poeth.\nOs ydych chi'n defnyddio tegelli, yrnau ac ati\nGwiriwch fod tegelli, ceblau estyniad ac ati mewn cyflwr da ac wedi cael prawf PAT.\nCeisiwch blygio yrnau/tegelli yn uniongyrchol i soced y wal.\nRHAID i geblau estyniad fod yn 13 AMP gyda chebl mor fyr â phosib (rhaid i geblau troellog fod wedi eu dadweindio'n llwyr).\nGosodwch geblau trydanol yn ddiogel h.y. heb greu perygl baglu.\nRhowch eitemau i ffwrdd o le gallent gael eu taro neu greu difrod, e.e. gall stêm o yrnau gamu paneli pren/paentiadau.\nGadewch i'r tegelli/yrnau oeri cyn eu gwagio. Os ydych chi'n defnyddio wrn, gwagiwch y dŵr wedi'i oeri yn gyntaf i gynhwysydd addas cyn ei symud.\nTaflen Wybodaeth (yn crynhoi'r canllawiau uchod)\nAsiantaeth Safonau Bwyd: 14 Prif Alergen\nAsiantaeth Safonau Bwyd: Bwyd mewn Digwyddiadau Cymunedol ac Elusennau


EHRC - Cinio Ymgom\nDod ynghyd am sgwrs dda a hawliau dynol Mae’r Comisiwn Cydraddoldeb a Hawliau Dynol wedi cynnal yr ymgom fwyaf ar hawliau dynol y mae Cymru wedi’i gweld erioed. Daeth dros 200 o bobl o bob oedran a chefndir ynghyd am y digwyddiad i rannu’u meddyliau a’u barn ar y byd o’n cwmpas.\nDaeth gwesteiwr y noson a Llywydd yr ‘Oxford Muse’ Theodore Zeldin â’r syniad o Ginio Ymgom mewn ymdrech i annog pobl i siarad yn fanylach ar bynciau llosg y dydd. Rhoddwyd ‘Bwydlen Ymgom’ i bob gwestai gydag amrywiaeth o bynciau arni a oedd yn ennyn myfyrdod ar hawliau dynol. Roedd y gwesteion yn eistedd gyda rhywun yr oedden nhw’n eu cyfarfod am y tro cyntaf. O ganlyniad i’r sgyrsiau a glywsom mai’n deg i ni ddweud bod pawb yn dysgu pethau newydd a diddorol gan eu cyd-westeiwyr cinio.\nCynhaliwyd Ciniawau Ymgom ledled y byd ac maen nhw wedi bod yn llwyddiannus iawn yn dwyn pobl ynghyd i drafod pynciau llosg y dydd. Dywedodd un gwestai bod ei sgwrs mor ysbrydoledig fel iddi deimlo cannwyll yn goleuo o’i thu mewn iddi. Bu’r digwyddiad mor llwyddiannus fel ein bod ni yn awr yn edrych am ffyrdd i ddefnyddio’r math hwn o ddigwyddiad sgwrsio’n fwyfwy i hyrwyddo cysylltiadau da ledled Cymru.\nCynhaliwyd ein digwyddiad ym Mhrifysgol UWIC ar ddydd Iau 19 Mawrth. Cynhaliwyd y digwyddiad ar y cyd rhwng y Comisiwn a Rheoli yng Ngwasanaeth Cyhoeddus yng Nghymru Llywodraeth Cynulliad Cymru, sy’n cefnogi ac yn helpu i drosglwyddo’r sgiliau sy’n ofynnol gan reolwyr ac arweinwyr drwy wasanaeth cyhoeddus Cymru i gydweithio, ar draws ffiniau traddodiadol. Mae RyNgCyNg yn darparu amrywiaeth o gyfleoedd i ddatblygu pobl, sefydliadau a systemau – i gyfrannu yn y pen draw i greu gwasanaethau cyhoeddus gwell a mwy unedig ar gyfer dinasyddion Cymru.\nSefydliad i wella cysylltiadau proffesiynol, personol a rhyngddiwylliannol yw’r Oxford Muse. Mae’n trefnu sgyrsiau a chyrsiau, yn gwneud portreadau fideo ac ysgrifenedig ac yn cynllunio prosiectau i wneud gwaith yn llai diflas a rhwystredig. Mae’r mentrau’n cynnwys dwyn pobl ynghyd nad ydynt fel rheol yn siarad â’i gilydd mewn adrannau llywodraethol arall, sefydliadau busnes, cymunedau lleol ac ati, a datblygu dulliau newydd o gydweithio ym myd gwasanaeth cyhoeddus a busnes.\nMae Theodore Zeldin yn gymrawd Emeritws a chyn Deon Coleg St Antony Rhydychen, Cymrawd Cysylltiol Ysgol Fusnes ‘Oxford Said’ ac yn Athro Er Anrhydedd, HEC Paris. Mae ei lyfrau wedi’u cyfieithu i 24 o ieithoedd ac yn cynnwys ‘An Intimate History of Humanity and Conversation’ (yn seiliedig ar ddarlithoedd a ddarlledwyd ar BBC Radio 4). Yn gyn aelod o ‘BBC Brains Trust’, mae wedi cynghori llawer o bobl flaenllaw yng nghyswllt penderfyniadau i’w gwneud. www.oxfordmuse.com


Dechreuais weithio fel Tiwtor Oedolion ar ddechrau 2021. Cyn hynny, roeddwn yn chwaraewr pêl-droed proffesiynol i Bury; Arwyddais i'r tîm yn 2010. Wedyn es i i America i chwarae pêl-droed diolch i ysgoloriaeth. Pan ddaeth yr ysgoloriaeth i ben, ddois yn ôl i'r DU ac roeddwn eisiau dod o hyd i bwrpas newydd.\nDechreuodd fy swydd fel Tiwtor Oedolion yn ystod y cyfnod clo gan fy mod eisiau cefnogi athrawon sy'n cael trafferth gyda'u hyder, eu hiechyd meddwl, a helpu'r rhai sy'n teimlo eu bod wedi'u gorlethu gan y pandemig.\nBeth oedd y sbardun tu ôl i Tales To Inspire?\nSefydlais Tales To Inspire o ganlyniad i’r pandemig; roedd yn bwysig i mi adeiladu cymuned feithringar ar gyfer y rheini sy’n addysgu o dan amgylchiadau mor heriol.\nMae Tales To Inspire yn gyfres o raglenni chwech i wyth wythnos sydd wedi'u cynllunio i gefnogi oedolion sy'n dysgu, athrawon a chynorthwywyr addysgu. Mae gan bawb eu hanes eu hunain i egluro sut y cyrhaeddon nhw ble maen nhw heddiw. Roeddwn i eisiau creu llwyfan i bobl siarad am hyn ac ysbrydoli eraill i beidio â rhoi’r gorau iddi. Mae’n caniatáu i bobl rannu eu taith unigryw mewn gobaith i ysbrydoli eraill i beidio â rhoi’r gorau iddi.\nCreais y fenter gymdeithasol hon fell y gallwn rannu straeon pobl bod wythnos i ysgogi eraill a dangos nad oes unrhyw beth na allwch ei oresgyn. Mae'r straeon yn cael eu hadrodd mewn nifer o ffyrdd gan gynnwys podlediadau ac ar-lein.\nHyd yn hyn mae wedi bod yn llwyddiannus, mae'r straeon yn cael eu darllen mewn 84 o wahanol wledydd. Mae 35 o wledydd ledled y byd yn gwrando ar y podlediadau, a nawr rydyn ni hefyd yn cynnal gweithdai.\nBeth sy’n eich cymell i ysbrydoli a chefnogi pobl bob dydd?\nMae gen i dipyn o gymhellion ac maen nhw i gyd yn deillio o fy mhrofiadau personol. Un ohonyn nhw oedd cael fy ngwrthod o oedran ifanc a byth yn gallu ffitio i mewn. Roeddwn i'n meddwl mai pêl-droed fyddai’r ffit gorau i mi ac roeddwn i'n meddwl pe bawn i'n gweithio'n galed, byddwn i'n llwyddo, ond nid oedd byth yn gweithio allan. Sylweddolais fod angen i mi greu fy lle fy hun a ffitio i mewn i hynny.\nRwy’n meddwl ei bod yn bwysig ysbrydoli pobl i aros yn driw i bwy ydyn nhw go iawn a’u hannog i beidio â gadael eu personoliaethau wrth y drws.\nCymhelliant arall yw fy iechyd meddwl, mae'n rhywbeth rydw i bob amser wedi brwydro ag ef ac mae'n bwysig grymuso eraill gan fod pawb ar eu taith eu hunain.\nRwyf am helpu pobl i weld eu potensial a gwneud newidiadau unigol, nid yn unig i wella eu hunain, ond hefyd eu cyd-ddisgyblion, cydweithwyr, a theulu.\nSut olwg sydd ar ddiwrnod arferol yn y gwaith i chi?\nMae fy rôl yn gwbl hyblyg ac yn newid o ddydd i ddydd yn dibynnu ar y galw. Rwy'n treulio llawer o amser yn cynllunio gwersi neu'n creu prosiectau. Does dim un diwrnod byth yr un fath a dyna sy’n wych am weithio ym myd addysg.\nMae yna lawer o gynllunio ar gyfer y myfyrwyr, ac rydw i wrth fy modd yn eu cyflwyno. Mae’n deimlad gwych pan welwch eich gwaith yn wirioneddol ysgogi ac ysbrydoli eraill.\nUn o fy hoff agweddau o’r swydd yw cynnal gweithdai i’r athrawon a’r myfyrwyr. Mae'r gweithdai yn caniatáu i'r myfyrwyr agor fyny a chael sgyrsiau gonest. Mae'n dangos iddynt y gallant gyflawni pethau nad oeddent erioed wedi meddwl y gallent.\nPeth gwych arall am y gweithdai yw'r adborth anhygoel y mae'r dysgwyr yn ei ddarparu. Mae’n anhygoel clywed sut rydych chi wedi eu helpu, ond mae’n wych eu gweld yn ymestyn allan o’u mannau cysurus a bod yn fwy hyderus. Rwyf wrth fy modd yn darllen trwy adborth gan ei fod hefyd yn caniatáu i mi addasu fy sesiynau ymhellach.\nYdych chi erioed wedi cael eich ysbrydoli gan unrhyw bobl ifanc yn ystod eich gwaith?\nRwy’n cyfarfod â chymaint o fyfyrwyr ysbrydoledig drwy’r amser a dyna beth rydw i’n ei garu am fy swydd. Roedd un o fy myfyrwyr yn ansicr ar ei lwybr gyrfa ac roedd angen rhywfaint o gyfeiriad yn ei fywyd. Trwy’r sesiynau, tyfodd ei hyder, a gwnaethom ddarganfod ei fod eisiau bod yn rhan o’r gwasanaeth tân. Roedd yn wirioneddol ysbrydoledig i mi gan ei fod yn swil pan wnaethon ni gyfarfod gyntaf ac nid oedd yn gwybod pa lwybr gyrfa yr oedd am ei ddilyn.\nBeth fyddech chi'n ei ddweud wrth unrhyw un sydd eisiau gweithio yn y sector addysg?\nByddwn i'n dweud y dylech chi fynd amdani yn bendant. Mae’n ddiwydiant gwerth chweil ac rydych chi’n cael gweld pobl o bob cefndir a dysgu am eu teithiau. Mae'r rôl mor amrywiol, ac rydych chi'n gweithio gyda phobl newydd drwy'r amser sy'n ei wneud hyd yn oed yn fwy diddorol.


Fel y mae'r mâd deimlad tau,\nTrwy yr Yspryd tanllyd hwn F' enaid, felly 'r wyf finnau.\nEnnynnodd poenau Annwn. Pan wnaeth Ion dy lunio'n lwys, Dolennodd, e drodd y Drwg Pêr odiaeth oedd Paradwys,\nEi hagr ffèl a'i graff olwg Diweddodd, f' enaid addien;\nEtto 'n ddichellgar attynt, Y gwaith oedd berffaith ar ben.\nPe gallai, gwahanai hwynt. Gan d'olygon, Wepfron wyl,\nWrth weled ddedwydded oedd Tirionodd nattur anwyl.\nNwyfus ail blant y Nefoedd, Mawrion yw rhoddion ein Rhi!\nMor unol, heb ymrannu, Daionus yw Duw inni.\nI'r Diawl poen farwawl a fu. Ar ol cymhedrol fwynhâu\nCyflym pan ddaeth grym y gwres Pêr-wynnion ffrwythau 'r prennau, 240 | Hoyw i lawr o'r haul eres,\n300 Gwed'yn y ddau a godant,\nA glaswen ddeilen e ddaeth At eu hanwyl orchwyl ânt.\nEfa, ac Adda byfaeth Oddiwrth Adda, Efa aeth\nGasglodd, mewn trefn, â'i lefn law, Ychydig, at wych odiaeth\nAeron gwynnion i giniaw. Flodau, â'u pennau 'n llawn pwys,\nO law Efa oleufwyn I'w coledd mewn modd culwys.\nYn hawdd cymmerawdd, wr mwyn, Yn fywiog ac yn fuan\nY rhâd pen llâd; ânt yn llon Ar fyr daeth y Sarph i'r fan:.\nI'w twr ar y bryn tirion. Hyfwyn gwnaeth hithau hefyd\nHeibio i'r Sarph mewn brys ânt, Godi'r blodau gorau i gyd,\nNawsaidd arni synniasant.\nRhag amnaid eu llygaid llon\nI'w chymmell, drwy ddichell dda, Ciliodd yr euawg Galon.\nYn wisgi hwy wnan' esgyn\nI'r nefawl hyfrydawl fryn. Hir graffu i fynu 'n fwyn\nCarnolion dofion nid ant Yr oedd ar y Wawr addwyn.\nI geinwawr fryn gogoniant, Bu 'n ofer ei ffalsder ffel;\nNag unrhyw bryf hyf hefyd, Diwyd oedd Efa dawel.\nO barch i arglwyddi'r byd. Dyred, eb Addaf dirion,\nDuw anwyl a ordeiniawdd Fy Myd, i'r hyfryd fan hon. 260 Nad ânt; ufuddhânt yn hawdd. 320 Gwêl y gwŷn flodeuyn da;\nWrth droed y bryn, llyn, gerllaw, On'd rhyfedd mae 'n troi, Efa,\nHoff redwyllt, oedd yn ffrydiaw.\nDôr bywiog yn dra buan\nYn hoyw gyda 'r haul gloyw glân? Ae 'n glir drwy wythiennau glân,\nTrwy dewgorph y tir digardd,\nYw 'r lle y bore y bydd :\nI fwydo, ireiddio 'r ardd. Mae 'n graddol siriol neshâu\nI'r bryn, dros y gloywlyn glâs, I dawel bwynt y dëau;\nDa lwyddiant, anadl addas Fe ganlyn gwed’yn y gwawl\nAwelon oerion araf I'r llon bwynt gorllewinawl.\nY sy 'n tymheru tês här. Gweiniaid Alodau, fal gwinwydd,\nBur wr a'i wraig bêr eirian I ni i'w sylwi y sydd.\nI'w hannedd ryfedd yr ân', Ai hwn, Addaf, ei hunan,\nIs gweuedig wasgawdwydd O dêg lu y blodau glân,\nSy 'n oeri, 'n dofi gwres dydd. Sydd fal hyn yn canlyn cylch\nEistedd, mal ar orseddau, Hoyw lygad yr haul ogylch ?\nYn ebrwydd wna 'r ddedwydd ddau. Blodau a gwŷdd sydd fel ser;\nTeilwng i Dduw y talant Ni wn, Efa, mo'u nifer.\nGerdd fawl o'u harferawl fant, Ni awn, law-law, draw i drin\nO’u hepaid ; gweddus hynny; Yn gryno wydd y grawnwin : 280 Mawl Ior sy 'n santeiddio 'r ty. 340 Pan ddel pwys gwres dwys y dydd, Tirion awelon o wynt Gwed'yn awn i'n gwasgawdwydd. O'r awyr pan warëynt Wr gweddus rhywiog addwyn,\nA dail eu hardd adeilad, Tra bu yn llefaru 'n fwyn,\nFal nefolion mwynion mâd Yn ei wyneb mwyn wenu\nO’u llys hwy ddeuant yn llon Wnai Gwenfron lygadlon gu.\nAr alwad yr awelon. Satan faleisus etwaeth,\nDisgynnant, brysiant o'r bryn Fradwr, oedd mewn cyflwr caeth: I'r gwaelod; craffai'r Gelyn\nAdar oedd ar g'oedd yn gwau\nY' nghanol y canghennau.\nHenffel, dawel, sy'n deall\nYn wyneb gwâr Adda'r oedd\nNerthol â'i brydweddol dân\nYo bir, ac ni thry 'n hyrwydd\nCyn yr êl yr haul ceinwawr\nY Sarph yn llwyr gyfrwys aeth, A dél, i drin hudoliaeth: Ym mhob modd cynhygiodd hon Ddenu 'r dedwyddawl ddynion.\nAddaf a'i wraig rinweddol, Nid hawdd edrychant o'u hôl; D'wedant eiriau clodadwy; Dim gwael o'u calon hael hwy Ni ddeuodd; ac yn ddiwyd Gwnant weithiaw ’n bylaw o byd. Y serchog ardderchog ddau A ddaliant eu meddyliau Ar fawredd rhyfedd eu Rbi, Ddau anwyl, a'i ddaioni.\nA chur a gwarth chwerw i gyd.,\nNoswyliaw; iawn in' sylwi 360 Mawr haelder ein Nêr i ni.\nOs amlhåu wna'r ffrwythau ffraw,\nNi a'n hîl a gawn fwynhâu\nAr siriolaf Addaf wyl 380 Fe wenodd Efa anwyl;\nFe drodd, ymaelodd, wr mwyn,\nGweddol, yn llaw 'r wraig addwyn:\nDsfydd, f' anwylyd Efa;\nYr huan weithian a a\nObry o'r ddisglair wybren;\nHyfrytted weled ei wên!\nTan wenu ânt yn unawl\nI uchder bryn gwyn y gwawl.\nGwel Barddoniaeth Gristionogawl, Cywydd cyntaf. Nid oes un linell yn holl Weithiau adnabyddus y Bardd yn dechrau fel byn, ond y mae gennym ysgrif o'i waith sydd air yn air fel\nCywydd y cyfeiriwo, atto; ond fod y ddwy linell gyntaf yn eisiau, a'i bod yn dechrau, "Ar ael y bryn areulwawr." Diau gennym mai y dernyu hwn a fwriadai y Bardd osod yn y lle uchod ; ond gan pad ydyw wedi dweyd byony, barnasom mai ein doethineb ni oedd gadael Cywydd yu ei le yr y Barddoniaeth Gristionogawl, a chyfeirio y darllenydd atto i'w ddarllen yo y cyssylltiad hwn. Ni bu em erioed ya llenwi ei lle yn fwy cymmwys a phrydferth.\nDdewrwyllt ddisgwyl dydd arall.\nGwylio 'n gyfrwys wnai 'r Gelyn, 460\nPan ddaeth yr ehelaeth haul, &c.*\nY deuant megis duwiau.\nY gwr glân wnai goffa 'n gu\nI'w dyner wraig dan wenu,\nLawned oedd ei lawenydd\nPan ga’dd Efa, da fu 'r dydd!\nBywiogaidd llariaidd a llon\nI ’ngolwg yw'r angylion :\nYr olwg gynta' 'r welais,\nHyfrydaist, gwynfydaist f'ais;\nCoelia fi, hardd rodd Celi,\nI'm bron mwy tirion wyt ti.\nEfa wèn gymmen a gwâr,\nFy ngwr sydd lawn o ddawn ddoeth,\nIs y lân weddus loywnef\nWyd arglwydd dan rglwydd Nef: 480\nAddaf anwylaf, na wad,\nY Mwynwr, fy nymuniad;\nSef hwn; Neillduwn ein dau\nWar fwyn i amryw fappau:\nYn ol pan ddeuwn eilwaith\nMwy pêr fydd ein mwynder maith.\nAddaf ro'i atteb iddi,\nNa wnaf, ni's gadawaf di.\nNid hyfryd pryd Paradwys\nHebot ti, y Lili lwys.\nI'r lle 'r ei, dyna 'r lle'r âf;\nDïau byth ni's gadawaf.\nCofia i'n Harglwydd cyfion\nAnfon Cennad o'i wlad lon\nI ddweyd fod Gelyn a ddaw,\nA'i hyder yw ein hudaw.\nOpid gwell, fy enaid gwâr,\nI minnau a thi, Meinwar,\nFod law yn llaw yn llawen\nDrwy'r dydd gyda 'n gilydd, Gwen ? 500\nDïau mo’nom ein deuwedd,\nYn Enw'r Ion, mewn unrhyw wedd:\nDedwydd Seren glodadwy!\nNa ofyn mo hyn yn hwy.\nEi anwylyd wèn hoywlon,\nPan glywodd, pruddhâodd hon:\nGan hynny, os felly fydd,\nNi ydym yn annedwydd.\nEden sydd beunydd yn bêr;\nHeb rydd-did hi fåg brudd-der.\nDïau mae holl lu daear\nYn rhyddion, gwylltion a gwâr;\nHynod nad ym ein hunain!\nGwawr hoff anwyl, gorphennodd:\nAddaf roes gennad iddi\nAr frys wrth ei h'w'llys hi:\nFy nghalon oleulon lwys,\nGommedd nid ydyw gymmwys;\nD'anfoddiaw di ni feiddiaf,\nRodd dyner anwylber Naf.\nMeinwen, rhodia lle mynni,\nFy nghalon, wyf foddlon fi.\nEi bur Gariad bêr gywrain,\nGwynfydu wnai Gwawr gu gain.\nTynnodd hon yn llon ei llaw\nDda hoywlan o'i ddeheulaw.\nAdda eilwaith feddyliodd,\nDuw anwyl, ŵyr mor dyner\nI'm bron wyt, Mingron, fy Myd :\nNaw mwy anwyl na 'mywyd.\nY gyfiawn dêg, f' enaid i,\nOh Duw! a ymadewi?\nSiriol wrth f' ystlys aros ;\nO'm gwydd, Gwen ddedwydd, na ddos.540\nAddaf, os na feiddiaf fi\nSymmud, rhag ofn fy siommi,\no d' olwg, mae 'n wir dilyth,\nCystal bod, le fod fyth\nYn fynwesol fain asen,\nFirain wr, dan dy fron wèn.\nCeli, sy 'n rhoddi pob rhậd,\nYn rhwydd, gwn, y rhydd gennad.\nGofal caredig, Efa,\nO'th herwydd, wraig ddedwydd dda,\nGofal sy 'n peri’n gyfion\nI'm geisio 'th luddio, Wawr lon.\nBoed in' barhâu 'n dau, heb dawl,\nYn ufudd i Dduw nefawl.\nByddwn gyfiawn, cawn lawn lwydd,\nOs, Efa, dy ddeisyfiad\nO’r fron cyfeillach ar frys\nTros fýr dro neillduo 'n dau,\nYn enw Duw, a wnawn ninnau.\nOnd cofia, Efa aufwyn,\nAm eiriau 'n Tad mawrfad mwyn:\nGwylia rhag gwrando 'r Gelyn,\nCu Efa hardd, cofia hyn.\nAddaf, addfwynaf enaid,\nDy eiriau 'n llawn golau gaid:\nCaredig, cywir ydynt,\nCofiaf, ac ufuddhâf hwynt.\nDraw, ond ni hir ymdrôaf.\nPa fryn gwiw harddliw fydd hwn,\nAddaf, lle cyfarfyddwn?\n* Yn ofer y chwiliasom am lipell gyfattebol i hon yn holl ysgrifau y Bardd, ac felly nid oedd gennym ond ei gadael yn yr unigrwydd hwn.\nY man y’th welais, Meinwen, Gyntaf, a'th anwylaf wên.\nI bêr lwyn o bur luniaeth.\nCanfu eu gwahanu hwynt!\nY man y safai Meinwen,\nTroe'r Andras o gwmpas Gwen.\nCanfod hyn wnai 'r Gelyn gau;\nIm’ edrych yn dy wych wedd;\nA glân lu 'r Nef gu a gaid\nwraig rhyfeddu yr oedd ;\nI'th enau araith union?\nO dduwies gain weddus gu!\nGwelais bren, glwys yw ei bryd ;\nPan brofais, rhyfeddais fod\nFfraethineb drwy'r ffrwyth hynod! 640\nFy neffro 'n union a wnaeth\nI fynu cododd f’anian,\nI fod dan gel, na wêl neb,\n660 Mewn uwch 'stâd haeddit fâd fawl, Y'ngolau 'r wlad angylawl.\nEhedeg yn dêg wnei di ;\nA gaf ddeisyf, ai hyf hyn,\nY geinlwys, cael dy ganlyn?\nA'n dwg i ymlenwi â dawn.\nY Sarph mewn du ddyfais aeth.\nHi gyrch, yn dyrch hynod iawn,\nTaerwyllt, at y ffrwyth tiriawn.\nAc Efa ddedwydd gyfion\nWelodd, brawychodd ei bron: 700\nOh 'r Sarph! mae 'n ofer y swydd;\nDy fost ddwg rydost w'radwydd.\nCymmer, yn rhwyddber, bob rhan\nO hwn i ti dy hunan.\nNi phrofaf, ni feiddiaf fi;\nBa ryfedd na's gwnaf brofi?\nGan Dduw lwyd gwaharddwyd hwn;\nEi anfoddiaw ni feiddiwn.\nDuw mâd a roes gennad gu,\nO’i ddawn, i ni feddiannu\nPob pren yn Eden yn wir;\nUn harddwych, hwn waherddir:\nEbr ef, Os gwnewch ei brofi,\nMarw a wnewch; dyna 'marn I.\nY gwawrwych ffrwyth rhagorawl;\nAc yna T'wysog Annwn\nRo'i glod i'r ffrwyth hynod hwn:\nO ffrwyth têr! haedd fwynber fawl,\nO'm gwaeledd, mal y'm gweli.\nGwyddost nad enwog oeddwn\nCyn profi a hoffi hwn.\nCododd fi'n awr i fawr fawl,\nI ddawn uwch nattur ddynawl.\nGwawr dyner, y bêr Burwen,\nTydi, os profi o’r pren,\nBa ryfedd ? os gwnei brofi,\nI raddau 'r duwiau'r ei di.\nNi wedir (doethion ydyn')\nEu llu hwy sy 'n deall byn.\nHawddgarach, teccach wyt ti\nNa 'r gwr yn awr a geri;\nOnd er hyn, y fwynddyn fau,\nDoethach yw ef na'th dithau.\nTydi, os profi mewn pryd,\nWènferch, mawr fydd dy wynfyd;\nRheoli dy reolwr,\nTydi ragori y gwr.\nCei fwy anchwiliadwy les,\nTydi a ddeui'n dduwies;\nTydi ’n wisgi wnei esgyn\nUwch rhod y gwiwglod haul gwyn;\nCyhafal y cei hefyd\nDyna'r modd d’wedodd y Diawl,\nHydraeth araithyddiaeth hon.\nEfa i hyn a rodd gryn grêd;\nGwyliodd oedd Adda'n gweled.\nEfa oedd mewn rhyfeddod;\nSynnodd pan glywodd ei glod:\nHynottaf ffrwyth yn nattur!\nMae'n rhoi ffraeth wybodaeth bur!\nGwnei 'r mud lefaru dy fawl!\nGeiriau 'r Sarph yn llawn gwir sydd,\nY fedrus Sarph dafodrydd.\nEfa, drwy fawl y Diawl du,\nSiommwyd wrth ymresymmu:\nEfa, y lana' luniwyd,\nYn rhy gaeth yr aeth i'w rwyd\nWrth bir edrych ar wych wawr\nYr anwyl ffrwyth tirionwawr,\nNesbâu wnai hithau yn hawdd,\nEi foddau hi ryfeddawdd ;\nMwynion awelon wynt\nEi arogl atti yrrynt :\nMewn blys rhodd ei bys yn bêr\nAr donnen ei wawr dyner.\nSafodd mewn mawr ddeisyfiad\nA gweniaith T'wysog Annwn,\nBob ffraethder, doethder, a dawn,\nHeb attal, rhy feddal fu,\nI'w gw'radwydd hi wnai gredu: 780\nOh ddiriaid weithred ddyrys!\nTynnodd, hi brofodd mewn brys.\nY Twyllwr, Hudolwr du,\nYn ei frâd wnai hyfrydu;\nYn araf, o'r pren eurwawr,\nTrodd, e ddolennodd i lawr.\nGyd â hyn dyma 'r dyn da\nYn ymofyn am Efa.\nFe ddelwodd, safodd yn syn,\nE grynodd oll bob gronyn.\nHi 'n hael âg ael ddi g'wilydd\nWeithian drwy dwyll Satan sydd.\nEr ei wa’rdd, yn llaw hardd hon\nY gwelid y ffrwyth gwiwlon.\nO fy addwyn wr mwyn mâd !\nMawr a fu'n camgymmeriad !\nPren odiaeth gwybodaeth bur,\nPren yttyw pêr ei nattur:\nA'i profo, penial prifwydd,\nNid marwol, anfarwol fydd.\nY Sarph, y mae 'n eres sôn,\nBeunydd fwytta'dd, heb uno'n,\nY ffrwyth od, a ffraeth ydyw,\nGwybodus a serchus yw;\nAr eiriau hon, llon ei llais,\nA gwir, mae'n ffrwyth rhagorawl,\nYn ddïau mae 'n haeddu mawl.\nFy ngwybodaeth oedd gaeth gynt,\nHeb feiddiaw hylaw helynt,\nOleuodd, ehangodd hwn;


Y Cais Symudol Marchnata Gorau! Fersiwn 3 | Martech Zone\nDydd Mercher, Mai 1, 2013 Dydd Llun, Mehefin 8, 2015 Douglas Karr\nY tîm anhygoel yn Postano wedi ei wneud eto, gan ragori ar fy holl ddisgwyliadau o gael cais symudol gwych gyda Fersiwn 3 o Martech. Rwy'n credu ei fod yn y Ap Marchnata iPhone gorau allan yna (Android yn dod)!\nY cyntaf i fyny yw'r ailgynllunio slic iawn sy'n ymgorffori llywio chwith tebyg i Facebook. Mae'n ei gwneud hi'n syml sgrolio a dewis y categori neu'r cyfryngau yr hoffech chi lywio atynt - gan gynnwys ein Podlediadau, Fideos a Digwyddiadau - wrth wneud y mwyaf o'r wylfa wrth ddarllen un erthygl. Mae'n rhyngwyneb hardd a defnyddiadwy iawn.\nMewn 3 mis rydym wedi treblu nifer y defnyddwyr apiau symudol - bron i 1,000 ar hyn o bryd. Ac, fel rydyn ni wedi ysgrifennu amdano o'r blaen, mae'r ymgysylltu ac ystadegau sy'n gysylltiedig â defnyddwyr cymwysiadau symudol yn drawiadol iawn. Mae ein defnyddwyr yn darllen mwy, yn gwylio mwy, yn gwrando mwy ac yn treulio mwy o amser nag mewn unrhyw gyfrwng arall. Diolch i Webtrends am y gwych dadansoddeg cymwysiadau symudol!\nEfallai mai'r pwysicaf yw bod yr integreiddio di-dor â WordPress yn golygu nad oes raid i ni wneud unrhyw beth i ddiweddaru ein cais. Mae podlediadau, fideos, postiadau blog a phostiadau blog sy'n cael eu gyrru gan gategorïau i gyd yn cael eu diweddaru'n awtomatig wrth i ni gyhoeddi cynnwys ar ein gwefan. Mae gan yr apiau rybuddion symudol hyd yn oed a'r gallu i arbed eich hoff erthyglau. Mae Postano wir yn haeddu gwobr am y swydd anhygoel maen nhw wedi'i gwneud.\nDadlwythwch ein Ap Symudol Nawr!\nDyma ein Ystadegau Hyd Yma\nTags: app Androidap iphoneapp blog technoleg marchnatacais symudolcymhwysiad blog symudolpostanoap postanofersiwn 3ap symudol wordpress


Cydweithwyr yn gwirfoddoli yng Nghambodia | Melin Homes\nCydweithwyr yn gwirfoddoli yng Nghambodia\nMae dau aelod o staff Cartrefi Melin ar eu ffordd i Gambodia ar ddydd Gwener (7 Hyd) fel rhan o dîm rhyngwladol a fydd yn adeiladu cartref newydd i deulu mewn un wythnos.\n10 Hyd, 2016\nBydd trydanwr Craig Cheedy a Swyddog Prosiect Georgina James yn hedfan i Asia gyda’r elusen Habitat for Humanity.\nDyma’r ail daith i Craig gyda Habitat for Humanity, ar ôl bod yng Ngwlad Thai llynedd. Roedd y profiad mor werthfawr iddo ac eleni mae’n mynd fel dirprwy arweinydd tîm. Yn ymuno gydag e yng Nghambodia bydd ei gydweithiwr Georgina a ddewiswyd i gynrychioli Melin eleni. Bydd y ddau yn aros yn rhanbarth Siem Reap.\nDywedodd Georgina: “Mae hi mor gyffrous cael mynd i Gambodia er mwyn gwneud gwahaniaeth gwirioneddol i rai mewn angen. Rwy’n awyddus i gael persbectif gwahanol ac adeiladu gwell ddyfodol i deuluoedd sydd â thipyn llai na ni. Dyma’r pellaf i fi deithio ond rwy’n falch o gael fy nghydweithiwr Craig gyda fi.”\nAr ôl pennu timau, gwaith Georgina a Craig bydd adeiladu tŷ newydd ac unwaith bydd y gwaith wedi’i gwblhau fe fyddan nhw’n cael cwrdd â’r teulu ac yn dangos eu cartref newydd iddyn nhw.\nDywedodd Craig; “Rhan gorau’r daith llynedd oedd gweld yr hapusrwydd a derbyn diolch gan y teulu am, adeiladu’u cartref. Unwaith eto mae Melin wedi bod yn wych yn caniatáu i fi gael bod yn ddirprwy arweinydd tîm ac i fynd ar ail daith, a bydd cael Georgina gyda fi i rannu’r profiad yn wych hefyd.”\nDywedodd Prif Weithredwr Cartrefi Melin, Mark Gardner, “Eleni rydym wedi canolbwyntio ar yr etifeddiaeth y bydd ein gwaith ym Melin yn gadael ar ôl. Tra byddwn ni cyn bo hir wedi gorffen adeiladu 4,000 o gartrefi yng Nghymru, rydym yn hapus i gefnogi Georgie and Craig wrth iddyn nhw daenu peth o hud Melin ac adeiladu un cartref arbennig iawn i deulu ym mhen draw’r byd.”


Cadarnhad fod dau blentyn yn dioddef o'r frech goch - BBC Cymru Fyw\nCadarnhad fod dau blentyn yn dioddef o'r frech goch\nimage captionYn ôl Iechyd Cyhoeddus Cymru mae cymhlethdodau yn eithaf cyffredin yn y DU, hyd yn oed ymysg pobl iach a bydd tuag 20% o'r achosion sy'n cael eu hadrodd o'r frech goch yn dioddef un cymhlethdod neu fwy.\nMae Iechyd Cyhoeddus Cymru yn annog rhieni i sicrhau bod eu plant wedi cael dau ddos o'r brechlyn MMR wrth iddynt ymchwilio i achosion o'r frech goch sy'n gysylltiedig ag ysgol feithrin yng Nghastell-nedd.\nMae dau blentyn sy'n mynychu ysgol feithrin y 'Miles of Smiles' wedi cael eu cadarnhad eu bod yn dioddef o'r frech goch, ac mae pump o blant eraill yn cael profion.\nEr bod nifer helaeth o blant y feithrinfa wedi derbyn y ddau ddos o'r brechlyn, mae rhai plant mewn perygl gan eu bod yn rhy ifanc i fod wedi derbyn yr ail frechlyn.\nMae sesiwn frechu yn cael ei gynnal yn y feithrinfa ar ddydd Gwener (15 Awst) ar gyfer y rheini sydd heb ei derbyn eto.\nMae rhieni sy'n methu mynychu'r sesiwn dydd Gwener yn cael eu hannog i wneud apwyntiad ar frys gyda'u meddyg teulu.\nBlwyddyn ers diwedd yr achosion gwaethaf o'r frech goch welodd Cymru erioed, yn bennaf yn ardal Abertawe lle'r oedd mwy na 1,200 o achosion, mae Iechyd Cyhoeddus Cymru unwaith eto'n atgoffa rhieni o bwysigrwydd brechiadau MMR.\nDywedodd Dr Jörg Hoffmann, Ymgynghorydd Rheoli Clefydau Trosglwyddadwy ar gyfer Iechyd Cyhoeddus Cymru:\n"Er nad yw dau achos o'r frech goch yn ymddangos yn llawer, mae gennym bump o blant eraill sydd â symptomau, a pob un yn mynychu ysgol feithrin lle mae plant sy'n rhy ifanc i fod wedi'u brechu dwywaith a gallai'r haint ledaenu yn hawdd iawn."\nMae symptomau'r frech goch yn cynnwys twymyn, blinder, trwyn yn rhedeg, llid yr amrannau a brech coch trawiadol.\nMae'r frech goch yn heintus iawn a gall achosi cymhlethdodau difrifol ac mewn achosion prin gall fod yn angheuol.


Cyfradd cyfnewid Dinar Kuwaiti (KWD) I Bunt sterling (GBP) byw ar farchnad cyfnewid Forex\nCyfraddau cyfnewid FOREX updated: 15/05/2021 20:21\nDinar Kuwaiti - Bunt sterling pris ar hyn o bryd ar y farchnad cyfnewid Forex yn 15 Mai 2021\n20:21:30 (Diweddariad cyfradd forex mewn 59 eiliad)\nForex yw'r brif farchnad gyfnewid. Ar Forex, mae 1 Dinar Kuwaiti yn costio 2.36 GBP. Unwaith bob 30 eiliad, mae cyfradd gyfnewid Dinar Kuwaiti yn cael ei diweddaru. Newid cyfradd ar-lein y funud, awr, wythnos, mis.\nSiart masnachu Forex bunt sterling - Dinar Kuwaiti yn byw, 15 Mai 2021\nSiart masnachu Forex Dinar Kuwaiti I Bunt sterling yn byw, 15 Mai 2021\nMae'r siart o Dinar Kuwaiti i bunt sterling Wcrain ar 15 Mai 2021 yma, ymlaen ein gwefan. Mae'r siart ar frig y dudalen wedi'i chreu i'w gwneud hi'n gyfleus i chi wylio'r newidiadau yn y gyfradd gyfnewid. Defnyddiwch y cynghorion ar y siart ar gyfer yr union Dinar Kuwaiti i bunt sterling cyfradd gyfnewid. Mae'r graff o newidiadau yn y Dinar Kuwaiti i'r bunt sterling yn cael ei ddiweddaru'n gyson.\nTrosi Dinar Kuwaiti I Bunt sterling Dinar Kuwaiti I Bunt sterling Cyfradd cyfnewid Dinar Kuwaiti I Bunt sterling Hanes y gyfradd gyfnewid\nMasnachu ar-lein Dinar Kuwaiti (KWD) i bunt sterling ar hyn o bryd\nHanes y Dinar Kuwaiti i bunt sterling bob munud. Y cynnydd yn y gyfradd Dinar Kuwaiti (KWD) i bunt sterling ar y funud hon yw - 0.0010 GBP. Hanes 10 munud o Dinar Kuwaiti i bunt sterling o Forex yn y tabl ar y dudalen. Mae gennym dabl o werthoedd ar gyfer y 10 munud olaf i'w gweld yn hawdd.\n2.36 2.36 2.36 2.36 2.36 2.36 2.36 2.36 2.36 2.36\nMasnachu ar-lein Dinar Kuwaiti (KWD) i bunt sterling masnachu olaf awr\nBob awr rydym yn olrhain cyfradd cyfnewid Dinar Kuwaiti i bunt sterling. Twf y Dinar Kuwaiti (KWD) i bunt sterling yr awr hon yw - 0.0010 GBP. Mae'r tabl yn dangos y cyfraddau Dinar Kuwaiti i bunt sterling bob awr. Mae'n gyfleus cymharu newidiadau yn y gyfradd gyfnewid bob awr.\nMasnachu ar-lein Dinar Kuwaiti (KWD) i bunt sterling tuedd heddiw 15 Mai 2021\n20:21 19:20 18:20 17:20 16:20 15:19 14:18 13:17 12:17 11:17


Y record goll | Gronyn\nY record goll\n‘Diwrnod y Siopau Recordio’ oedd hi ddoe, ac roedd rhaglen radio Tudur Owen yn ddwy awr o ddiddanwch ac o wrando ar hen ganeuon a gyhoeddwyd ar recordiau finyl. Dim golwg o’r un casét na CD, a dim un nodyn o unrhyw gasgliad digidol o ganeuon. Dim ond finyl, hen ganeuon cyfarwydd a llai cyfarwydd.\nCyn diwedd y rhaglen fe gofiodd Dyl Mei, un o’r cyflwynwyr, am fodolaeth yr hen flychau oedd yn galluogi pobl i recordio eu lleisiau eu hunain ar record finyl 7-modfedd. Pethau digon tebyg i’r ciosg tynnu lluniau a geir mewn siopau o hyd oedd y rhain. Doedden nhw ddim mor gyffredin â’r blychau lluniau wrth gwrs. Roedd Dyl Mei yn tybio eu bod yn eithaf cyffredin yng Nghymru ar un adeg. Wn i ddim am hynny. Dim ond unwaith y gwelais y fath ddyfais, ac nid yn y Marine Lake yn Y Rhyl nac yn Butlins Pwllheli yr oedd hynny ond ym Manceinion, yng nghanolfan adloniant Belle Vue. Nid yw honno, mwy na’r Marine Lake, yno heddiw, ond mae dau beth yn aros yn y cof o’r unig dro’r bûm i ar gyfyl y lle. Yn Belle Vue y bûm i’n chwarae Bowlio 10 gyntaf. Ar y pryd, roedd Bowlio 10 yn rhan o arlwy ‘World of Sport’ ar ITV ar bnawn Sadwrn, ond hyd y gwn i beth bynnag doedd dim modd chwarae’r gêm yr ochr hon i Glawdd Offa. Ac yn Belle Vue hefyd y gwelais ac y mentrais ddefnyddio’r ciosg recordio, a chael un o’r recordiau finyl 7-modfedd yr oedd Dyl Mei yn sôn amdanyn nhw fore ddoe.\nGwaetha’r modd, neu ddylwn i ddeud, ‘diolch byth’, dyw’r record honno ddim ar gael. Fedra’ i ddim cofio pa gân a roddwyd ar gof a chadw yn y ciosg bach y diwrnod hwnnw. A deud y gwir, fu hi ddim ar gof na chadw’n hir gan fod y record wedi ei cholli cyn cyrraedd adref. Cymwynas o’r mwyaf yw bod rhai pethau’n mynd ar goll. A chredwch fi, mae record ohonof fi’n canu yn un o’r pethau hynny. Mae hi wedi mynd, byth i ddychwelyd.\nA rhan o lawenydd mawr y Cristion yw bod peth tebyg yn wir am y ffordd y mae Duw yn delio â’i bechod. Fel y dywed y proffwyd Micha yn yr Hen Destament, ‘Bydd yn tosturio wrthym eto, ac yn golchi ein camweddau, ac yn taflu ein holl bechodau i eigion y môr’ (Micha 7:19). Un o gymwynasau mawr gras Duw yw bod ein pechodau wedi eu maddau, a’u bod wedi eu taflu ymaith, byth i ddychwelyd i’n cyhuddo na’n collfarnu wedyn. Dyna ryfeddod llwyr o gofio mor euog ydym o dorri ei orchmynion ac mor deilwng ydym o gael ein gwrthod ganddo.\nOherwydd gras a chariad Duw, ac am fod yr Arglwydd Iesu wedi dioddef a marw trosom, ddaw ein pechodau fyth yn ôl o eigion y môr mawr, dwfn. Maen nhw wedi mynd am byth am fod Iesu Grist wedi eu cymryd a dwyn y gosb amdanynt yn ein lle. Ddown nhw fyth yn ôl i’n blino na’n cywilyddio na’n barnu. A diolch fyth am hynny.\nCliciwch yma www.gronyn.org/gronyn i fynd at rifyn diweddaraf Gronyn – Dydd Sul, 17 Ebrill, 2016\nThis entry was posted on Dydd Sul, Ebrill 17th, 2016 at 8:34 pm and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.


Adeilad diwydiannol i'w rentu yn Watford, Swydd Hertford\nRhestrau Eiddo Tiriog: Ystad Real Estate Masnachol Adeilad diwydiannol Swydd Hertford Watford\nMae Millfield yn cynnwys 10 uned hunangynhwysol sy'n cynnwys swyddfeydd ar y llawr cyntaf ac mae'r llawr gwaelod mewn cyflwr cregyn, gan ei fod yn addas ar gyfer storio, dibenion diwydiannol ysgafn neu swyddfeydd ychwanegol. Mae Parc Croxley yn barc busnes o fri gydag ystod ragorol o fwynderau gan gynnwys glan y dŵr c ...\n90,100 Pound £\nMae Watford ((gwrandewch)) yn dref a bwrdeistref yn Swydd Hertford, Lloegr, 15 milltir (24 km) i'r gogledd-orllewin o ganol Llundain. Datblygodd y dref ar yr Afon Colne ar dir yn perthyn i Abaty St Albans tan yr 16fed ganrif. Yn ystod yr 12fed ganrif rhoddwyd siarter yn caniatáu marchnad, a dechreuwyd adeiladu Eglwys y Santes Fair. Tyfodd y dref yn rhannol oherwydd i deithwyr fynd i Gastell Berkhamsted a'r palas brenhinol yn Kings Langley. Adeiladwyd plasty yn Cassiobury yn yr 16fed ganrif. Ailadeiladwyd hwn yn rhannol yn yr 17fed ganrif ac adeiladwyd plasty arall yn The Grove. Caniataodd cysylltu â Chamlas y Grand Junction yn 1798, a Rheilffordd Llundain a Birmingham yn 1837, i'r dref dyfu'n gyflymach gyda melinau gwneud papur, fel John Dickinson and Co. yn Croxley gerllaw, gan ddylanwadu ar ddatblygiad argraffu yn y dref. . Cyfunodd a bragodd dau fragwr, Benskins a Sedgwicks, yn y dref nes iddynt gau ddiwedd yr 20fed ganrif. Mae Cyngor Sir Swydd Hertford yn dynodi Watford i fod yn ganolfan isranbarthol o bwys. Mae sawl prif swyddfa wedi'u lleoli yn Watford. Cynhaliwyd Pencampwriaeth Golff y Byd 2006 a Chynhadledd 2013 Bilderberg yn The Grove. Daeth Watford yn ardal drefol o dan Ddeddf Llywodraeth Leol 1894 ac yn fwrdeistref ddinesig trwy roi siarter yn 1922. Mae'r fwrdeistref, a oedd â thrigolion 90,301 ar adeg cyfrifiad 2011, wedi'i gwahanu o Lundain Fwyaf i'r de gan blwyf Watford Wledig yn Ardal y Tair Afon. Cyngor Bwrdeistref Watford yw'r awdurdod lleol gyda Maer Watford yn bennaeth arno; un o ddim ond meiri 18 a etholwyd yn uniongyrchol yng Nghymru a Lloegr. Mae Watford yn ethol un AS dros etholaeth Watford. Cyn sefydlu'r etholaeth hon yn 1885, roedd yr ardal yn rhan o etholaeth tair sedd Swydd Hertford.


Prifysgol Aberystwyth yn croesawu aelodau newydd i’r Cyngor - Prifysgol Aberystwyth\nTri aelod annibynnol newydd y cyngor o’r chwith i’r dde: Rhuanedd Richards, Dr William Williams a Kate Eden.\nMae Kate Eden, Rhuanedd Richards a Dr William Williams wedi ymuno â Chyngor y Brifysgol ac maent wedi cychwyn ar eu swyddi ers 1 Awst 2020, gan wasanaethu am gyfnod cychwynnol o bedair blynedd.\nO dan gadeiryddiaeth Dr Emyr Roberts, mae gan Gyngor y Brifysgol fwyafrif o aelodau annibynnol gan fwyaf o'r sectorau preifat a chyhoeddus er mwyn dod ag ystod o brofiad ac arbenigedd proffesiynol i lywodraethiant y Brifysgol. Y penodiadau newydd yw:\nMae Kate Eden yn gyfarwyddwr anweithredol gyda dros bymtheg mlynedd o brofiad ar lefel uwch reolwr yn y DU ac yn rhyngwladol. Mae wedi dal swydd Is-Gadeirydd Iechyd Cyhoeddus Cymru dros y ddwy flynedd ddiwethaf. Mae hefyd yn ymddiriedolwr ac yn aelod o fwrdd Cyngor Celfyddydau Cymru, ac yn Cadeirio’r Pwyllgor Archwilio.\nGolygydd BBC Radio Cymru a Cymru Fyw yw Rhuanedd Richards. Mae hi wedi bod yn gynghorydd arbennig i Lywodraeth Cymru, yn Brif Weithredwr Plaid Cymru ac yn ddiweddarach yn gynghorydd polisi ar gyfer Llywydd y Senedd.\nDr William Williams yw Prif Swyddog Gweithredol Sefydliad Alacrity a fe sy’n gyfrifol am ddatblygiad strategol a gweithredol y Sefydliad. Treuliodd dros ugain mlynedd fel academydd a rheolwr academaidd, gan ffocysu ar addysg ôl-raddedig.\nWrth groesawu'r penodiadau, dywedodd Cadeirydd y Cyngor, Dr Emyr Roberts: 'Hoffwn longyfarch y penodiadau newydd hyn sy’n dod â chyfoeth o brofiad ac arbenigedd i'r Cyngor. Rwy'n falch iawn o benodi aelodau o'r safon hwn ac edrychaf ymlaen at weithio gyda nhw er budd y Brifysgol. Hoffwn hefyd ddiolch i Anne Davies, Richard John ac Ian MacEachern sydd wedi gadael y cyngor yn ddiweddar a hefyd i Robert Williams sy’n gadael y Pwyllgor Archwilio, Risg a Sicrwydd am eu gwaith diflino dros y blynyddoedd.”\nYn ogystal â’r penodiadau newydd i’r cyngor mae yna hefyd dri phenodiad newydd i’r is-bwyllgorau:\nYmuna Owen Evans, Prif Weithredwr S4C, â’r Pwyllgor Adnoddau a Pherfformiad.\nYmuna’r uwch gyfreithiwr teulu Melanie Hamer o bractis Cyfraith Teulu Wendy Hopkins â’r Pwyllgor Archwilio, Risg a Sicrwydd.\nMae Sharron Lusher, cyn Brif Weithredwr Coleg Sir Benfro, yn ymuno â’r Pwyllgor Llywodraethu a Chydymffurfiaeth.\nY Cyngor yw corff llywodraethu goruchaf y Brifysgol ac mae'n gyfrifol am bennu cyfeiriad strategol y Brifysgol yn ogystal ag ymddygiad materion gweinyddol a materion eraill y Brifysgol, yn unol â'i hamcanion.


Ffair Brexit - BBC Cymru Fyw\nMae honiad Enoch Powell bod gyrfa pob gwleidydd yn diweddu mewn methiant wedi troi'n dipyn o ystrydeb erbyn hyn. Eto i gyd mae'n anodd peidio meddwl am y sylw wrth wylio cwymp David Cameron.\nY broblem yw nad yw 'methiant' mewn gwirionedd yn cyfleu maint y dinistr i enw da deiliad diwethaf Downing Street. Blwyddyn yn ôl roedd Cameron fel ceiliog ar ei domen ar ôl ei fuddugoliaeth annisgwyl yn yr Etholiad Cyffredinol. Erbyn hyn, prin bod diwrnod yn mynd heibio heb iddo orfod dioddef clatsied arall. Ei benderfyniad i ymyrryd yn Libya sydd dan y lach heddiw. Pwy a ŵyr beth fydd hi yfory?\nAm unwaith, does dim rhai i ni aros i wybod a fydd haneswyr y dyfodol yn barnu ei gyfnod wrth y llyw fel llwyddiant neu fethiant.\nMae ei benderfyniad i alw refferendwm pam nad oedd angen gwneud hynny ac yna ei golli yn taflu cwmwl dros bopeth arall. Does dim ots chwaith os ydy Brexit yn profi'n llwyddiant neu'n fethiant o safbwynt y canfyddiad o Cameron. Os ydy Prydain yn ffynnu tu fas i'r Undeb Ewropeaidd Nigel, Boris a'u criw fydd yn cael y clod. Os ydy'r hwch yn mynd trwy'r siop Cameron fydd yn cael ei feio.\nBeth achosodd y cwymp arswydus hwn? Beth oedd y drwg yn y caws?\nMae 'na un hanesyn sy'n rhoi cliw bach i ni yn fy marn i. Yn ôl yn y dyddiau pan oedd Cameron yn arwain yr wrthblaid fe ofynnwyd iddo pam yr oedd yn dymuno bod yn Brif Weinidog. "Because I think I'd be good at it", oedd ei ateb.\nMae'n anodd peidio dod i'r casgliad mai'r hunan hyder rhyfedd yna a fegir gan ein hysgolion bonedd wnaeth argyhoeddi Cameron i fentro i fyd gwleidyddiaeth. Nid arddeliad nac ideoleg oedd yn gyrru Cameron ond ei hyder diddiwedd yn ei allu ei hun i wneud y penderfyniad cywir.\nHubris a nemesis. Mae'n hen, hen stori. Tynnwyd y llen yn ôl a doedd 'na ddim dewiniaeth yn Oz, wedi'r cyfan.\nWrth i David Cameron ddiflannu a'i gwt rhwng ei goesau mae'n ddiddorol nodi nad yw George Osborne am ddilyn ei esiampl. Oherwydd eu cefndiroedd breintiedig a'u cydweithio agos hawdd yw gweld Cameron ac Osborne fel dwy ochr yr un geiniog, ond meddwl nid mympwy sy'n gyrru'r cyn-ganghellor.\nPe bawn i'n cynghori'r Prif Weinidog newydd byswn i'n awgrymu iddi gadw llygad barcud ar aelod Tatton. Os ydy'r etholwyr yn dechrau chwilio am 'fire exit' o'r ffair Brexit fe fydd y cyn-ganghellor yno i achub ar ei gyfle. Wrth i Cameron gamu o'r cae - mae Osborne dal yn y gêm.


BlogMenai.com: Darogan canlyniadau etholiadau Ewrop\nGan i Iain Dale - blogiwr enwog o Dori wneud ymgais i ddarogan canlyniadau etholiadau Ewrop ym mhob etholaeth yn y DU, dwi am wneud ymgais i wneud yr un peth. Mae'n uffernol o anodd dod i gasgliadau ystyrlon y tro hwn oherwydd bod y polau ar hyd y lle - ac felly mae'n amhosibl cael sail data effeithiol. Serch hynny dwi wedi dewis is set un pol - y sawl sydd wedi dweud eu bod yn 100% sicr o bleidleisio yn y pol Ewrop ComRes diweddaraf - fel sail i fy narogan ar gyfer pob etholaeth Seisnig. Mae hyn yn rhoi pleidlais uwch o lawer i UKIP na mae'r rhan fwyaf o ffyrdd o fynd ati yn ei awgrymu - ac un is i Lafur. Ond dwi'n credu ei bod yn hanfodol cymryd tebygrwydd i bleidleisio i ystyriaeth mewn etholiad lle bydd llai na thraean yn pleidleisio. Fy ngwybodaeth (neu ddiffyg gwybodaeth) dwi wedi ei ddefnyddio wrth ddarogan y canlyniadau yng Nghymru, yr Alban a Gogledd Iwerddon. Canlyniad 2009 sy'n dod gyntaf pob tro, wedyn darogan Iain Dale ac wedyn fy un i.\nDwi'n eithaf siwr bod ID yn anghywir am hon. Mae'r dull pleidleisio yma'n wahanol i'r hyn a geir yng ngweddill y DU - STV yn hytrach na D'Hont. Mae hyn yn ei gwneud yn haws o lawer i'w darogan - yn achos Gogledd Iwerddon o leiaf. Mae'r ddwy sedd gyntaf yn gwbl ddiogel - bydd SF yn cael y gyntaf tra bydd y DUP yn cael yr ail. Dwi'n disgwyl i'r UUP gadw eu sedd a dod yn drydydd. Mi fydd y drydydd sedd yn mynd naill ai i'r SDLP neu i SF yn y dyfodol - ond rydym rhyw ddegawd yn rhy fuan am fwyafrif cenedlaetholgar ar y gofrestr pleidleisio. Mae'n bosibl i'r TUV - plaid unoliaethol sy'n gwrthwynebu Cytundeb Dydd Gwener y Groglith gael y drydydd sedd, ond posibilrwydd bach ydi hwnnw. Mae yna rhai yn honni bod arestio Adams gan y PSNI yn debygol o annog mwy o genedlaetholwyr i bleidleisio, a byddai hynny'n rhoi gobaith i'r SDLP. Ond yn fy marn bach i bydd yr anghydfod baneri ym Melffast yn llusgo mwy o unoliaethwyr allan hefyd.\nSwydd Efrog a Glannau'r Humber\nDwi'n cytuno efo ID ar hon - y BNP a'r Lib Dems yn colli eu seddi ac UKIP a Llafur yn eu cymryd.\nMae ID yn gywir i ddarogan y bydd yr SNP yn cymryd trydydd sedd, ond dydw i ddim mor siwr y bydd y Toriaid yn cael un. Dwi'n gwybod nad ydi UKIP yn boblogaidd yn ol y gwybodysion yn yr Alban, ond mae'r gwynt yn eu hwyliau, a gallant yn hawdd ddod o flaen y Toriaid, er ei bod yn debygol o fod yn agos. Mae yna beth tystiolaeth polio sy'n awgrymu hynny hefyd. Mae fy mhres i ar UKIP - ond heb lawer iawn o hyder.\nMae ID yn honni bod hon yn hawdd ac y bydd UKIP, Llafur a'r Toriaid yn cael um yr un. Dwi'n meddwl ei fod yn anghywir ac y bydd UKIP a Llafur yn cael mwy na dwywaith pleidlais y Toriaid - sy'n golygu y bydd pa bynnag un ohonynt ddaw'n gyntaf yn cael dwy sedd. Llafur sy'n debygol o wneud hynny.\nDwi'n meddwl bod ID yn gywir ar hon. Dim byd i'r Lib Dems a'r BNP. Y Toriaid yn colli un, UKIP yn ennill 2 a Llafur yn ennill un.\nDwyrain y Midlands\nMae hon yn un anodd iawn. Dwi'n cytuno y bydd y Lib Dems yn colli sedd i UKIP, ond cael a chael fydd hi os bydd y Toriaid yn colli eu sedd nhw i Lafur. Gallai hynny ddigwydd yn hawdd iawn, ond dwi am fynd efo ID ar hon - y Toriaid i aros ar 2 a Llafur i aros ar 1.\nGorllewin y Midlands:\nMae hon yn un eithaf syml. Mae UKIP yn debygol o fod yn gyfforddus o flaen Llafur a'r Toriaid felly nhw fydd yn cael sedd ychwanegol. Mae'r Toriaid yn debygol o ddod y tu ol i Lafur a bydd y Lib Dems yn perfformio'n sal iawn.\nBydd UKIP yn dod ymhell o flaen pawb arall yma, ac maent yn debygol iawn o gael tair sedd. Dwi ddim yn cytuno y bydd y Lib Dems yn cael sedd, mae'n fwy tebygol o fynd i Lafur - er bydd yn agos.\nDwi'n cytuno efo ID yma - er y bydd pethau yn agos iawn rhwng y Gwyrddion a'r Lib Dems am y sedd olaf.\nMae'r fathemateg yu dyn iawn yma am y sedd olaf, ond mae'n ddigon posibl bod ID yn gywir ac y bydd y Lib Dems yn colli'r ddwy sedd. Os ydynt yn ei chadw bydd naill ai ar draul Llafur neu'r Gwyrddion. Os bydd y Lib Dems yn cadw sedd yma y bydd hynny'n digwydd.\nDwi'n tueddu i gytuno efo ID ar hon - er y gallai'r sedd olaf lawn mor hawdd fynd i'r Toriaid neu Lafur.\nDwi wedi dweud o'r cychwyn y bydd Llafur yn cael dwy sedd yng Nghymru, ond dydw i ddim mor siwr erbyn hyn. Fyddai ddim yn syndod mawr i mi petaent yn methu cyrraedd 30%. Mae polau YouGov yn awgrymu mai sedd y Blaid sydd mewn perygl gyda'r diweddaraf yn awgrymu lefel o 11% - ni fyddai hyn yn ddigon o gefnogaeth i gadw'r sedd. Dwi'n eithaf siwr bod hyn yn rhy isel - byddai'n awgrymu mwy o gwymp yng nghefnogaeth y Blaid yng Nghymru nag yng nghefnogaeth y Lib Dems a'r Toriaid tros Brydain. Fedra i ddim meddwl am unrhyw naratif fyddai'n egluro hynny. Dwi'n disgwyl i'r Blaid gael o leiaf 15% o'r bleidlais. Byddai llai na hynny yn gryn siom i mi. Bydd pleidlais UKIP yn cynyddu - fel ym mhob man arall - a byddant yn cadw eu sedd. Dwi'n gweld y Toriaid yn syrthio o'r safle cyntaf i'r pedwaredd ac yn ol pob tebyg yn colli'r sedd. Mae'r canfyddiad yma yn rhannol wedi ei seilio ar fethiant parhaus y Toriaid i gael eu pleidlais allan mewn cyfres hir o is etholiadau yng Nghymru tros gyfnod o ddwy flynedd.\nO edrych yn ol tros yr uchod dwi'n synnu o sylwi nad ydw i'n rhoi unrhyw sedd i'r Lib Dems - hyd yn oed yn Ne Ddwyrain Lloegr lle mae ganddynt ddwy ar hyn o bryd. Petawn yn gywir byddai ganddynt lai o gynrychiolaeth yn Ewrop na Llafur, UKIP, y Toriaid, y Gwyrddion, Plaid Cymru, SNP, SF, DUP a UUP. Fel rwyf wedi nodi o'r blaen mae'r fathemateg am y sedd olaf yn aml yn hynod o dyn - ac mae mor debygol iddynt gael 3 sedd nag yw iddynt gael dim un. Byddwn yn rhyfeddu petaent yn cael mwy na hynny.\nMi wnes i ddreifio o Gaerffili nol i Ynys Mon pnawn 'ma, ac er bod y Toriaid yn enill yn hawdd yn Powys (efo UKIP) yn ail, pan es i drwy Meirionydd, roedd yn amlwg y bydd Mr Urdd yn enill dwy sedd.\nDydi posteri ddim yn pleidleisio Ioan.\nA tydi Mr urdd ddim yn sefyll...\nRwy'n gwybod dim am weddill Ewrop, ond rwy'n anghytuno efo dy ddarogan di am Gymru, yr unig wahaniaeth bydd y Ceidwadwyr yn cyfnewid a Llafur ar frig y rhestr. Bydd PC yn dal ei drydydd safle ac IWCIP yn dal y bedwaredd.\nCawn weld Alwyn - mae anghytuno ynglyn a phethau fel hyn yn rhan o hwyl etholiad.\nDwi'n credu mai un arwyddocâd pwysig sydd gan y nifer o bosteri a welir o gwmpas y lle, a hynny yw y perthynas o achosiaeth rhwng:\nY nifer o posteri < brwdfrydedd yr aelodau/cefnogwyr i ymgyrchu > nifer o drafodaethau a geir wyneb yn wyneb > brwdfrydedd yr etholwyr i fynd allan i bleidleisio > 'turnout'.\nHynny yw, 'sdim ots reali 'lliw' y posteri, ond os oes llawer ohonyn nhw, bydd y turnout cyffredinol yn uchel a vice versa.\nYn hynny beth, ac o weld y sefyllfa yma ym Môn, bydd y turnout yn isel iawn y tro 'ma a bydd hynny yn fafrio UKIP a'r Blaid ar draul Llafur, Tories a Lib Dems.\nO ystyried maint pleidlais UKIP onid syndod yw gweld pleidlais y Ceidwadwyr wedi cynnal cystal.\n15% PC yn cyfateb i dy worse case scenario!